Copyright: Pázmány Péter Elektronikus Könyvtár


Címoldal
	Római Katolikus Hittankönyvek 1. osztály: Keresztény alapismeretek A Magyar Katolikus Püspöki Kar Országos Hitoktatási Bizottsága által készített és az MKPK által 1996-ban jóváhagyott Római Katolikus Hittan Tanterv alapján Írta és szerkesztette: Ôrfi Mária a gyôri Prohászka Ottokár Katolikus Általános Iskola és Gimnázium hittanára Lektorálta: Hrotkó Géza, Dr. Rédly Elemér Engedélyezte: Dr. Pápai Lajos püspök EH 1597/1999 sz.; kísérleti hittankönyvként Gyôr, 1999. augusztus 24. Tartalomjegyzék


Tartalomjegyzék

A könyv elektronikus változata

Ajánlás

Jézus szeret minket

1. Jézussal találkozunk

2. A templom az Isten háza, itt találkoznak Isten gyermekei

3. Jézus elsô munkatársai; Máté, János evangéliumi írók

4. Mennyei Atyánk gondoskodik rólunk

5. Ki olyan jó, mint Mennyei Atyánk?

6. Jézusra figyelünk

7. Jézussal beszélgetünk

8. Jézus példabeszéde a megvetôrôl

Összefoglaló beszélgetés

Isten gyermekei vagyunk

9. Szeretjük szüleinket

10. Milyen jó, hogy Isten gyermeke lettem

11. Naponta imádkozzunk

12. Szeretjük embertársainkat, barátainkat és iskolatársainkat

13. Szeretjük embertársainkat, tanítóinkat, nevelôinket

14. Szeretjük embertársainkat, ellenségeinket

15. Jézus példabeszéde az irgalmas szamaritánusról

16. Kiengesztelôdés: bocsássunk meg egymásnak, ahogy Jézus megbocsátott nekünk

Összefoglaló beszélgetés

A mennyországba készülünk

17. Jézus az élet ura: Jézus feltámasztja Jairus leányát

18. Az elrejtett kincs

19. A királyi lakoma

20. Mi lesz velünk, ha meghalunk?

21. Példaképeink a szentek

22. Jézus a mi királyunk

Összefoglaló beszélgetés

Isten fia emberré lett

23. Advent: az angyali üdvözlet

24. Szt. Miklós püspök (Mikulás): megajándékozzuk egymást

25. Mária és József várja a gyermeket

26. Jézus születése, ô a mi karácsonyi ajándékunk

27. A betlehemi pásztorok

28. Jézus szent neve

29. A 12 éves Jézus a templomban

30. A napkeleti bölcsek

Összefoglaló beszélgetés

Jézus köztünk élt

31. Jézus a názáreti zsinagógában

32. A kánai menyegzô

33. Jézussal találkozunk a szentmisén

34. A templom megtisztítása

35. A csodálatos halfogás

36. A jerikói vak meggyógyítása

37. A vihar lecsendesítése

38. Péter hitvallása

Összefoglaló beszélgetés

Jézus értünk szenvedett

39. A nagyböjt, húsvéti felkészülés ideje

40. Tartsatok bûnbánatot

41. Jézus megjövendöli szenvedését

42. Aki utánam akar jönni, vegye fel keresztjét

43. A vakon született meggyógyítása

44. Ti vagytok a világ világossága

45. Hiszek Jézus Krisztusban

46. Virágvasárnap: Bevonulás Jeruzsálembe: Jézus a Messiás király

47. Nagypéntek: Jézus értünk szenvedett és meghalt a kereszten

48. Húsvét: Jézus feltámadása

49. Az emmauszi tanítványok

Összefoglaló beszélgetés

Isten népe

50. Legeltesd bárányaimat

51. Jézus visszatért az Atyához

52. Jézus édesanyjával együtt imádkozó apostolok

53. A Szentlélek pünkösdi eljövetele

54. Jézus feltámadásának tanúi

55. A Szentháromság ünnepe

56. Az elsô keresztények

57. Szent István vértanú

58. A keresztségben lettünk Isten népének tagjai

59. Az Egyház növekedése

60. Így élünk mi, keresztények

61. Ünnepi hálaadás

Összefoglaló beszélgetés

Imádságok

Képek jegyzéke


A könyv elektronikus kiadása

Ez a program az azonos címû könyv elektronikus változata. A könyv 1999-ban jelent meg a Márton Áron Kiadó gondozásában, az ISBN 963 9011 58 4 azonosítóval. Az elektronikus változat Arató László, a Márton Áron Kiadó igazgatója, engedélyével készült. A könyvet lelkipásztori célokra a Pázmány Péter Elektronikus Könyvtár szabályai szerint lehet használni. Minden más szerzôi jog a Kiadó tulajdonában van.

A program tartalmazza a könyv teljes képanyagát alacsony, képernyô felbontásban. A program csak 256 színû képernyôbeállítás mellett tudja a képeket hitelesen mutatni, ha ennél kevesebb szín van definiálva, a képek torzítva jelennek meg. Ebben az esetben állítsa át a képernyôt legalább 256 színre és indítsa újra a programot.

	A nyomtatott könyvet a Márton Áron Kiadó könyvesboltjában lehet megvásárolni, címe: 1035 Budapest, Kórház u. 37. (az Országos Lelkipásztori Intézet épületében, a Flórián üzletház gépkocsiparkolója mögötti templomtornyos épületben).


Ajánlás

Az Országos Hitoktatási Bizottság 1996 januárjában készítette el a római katolikus hitoktatás kerettantervét. Ezt a kerettantervet -- mely az általános iskolák, középiskolák és szakiskolák 12 évfolyama számára készült -- a Magyar Katolikus Püspöki Kar az 1996. június 4. és 6. között tartott konferenciáján jóváhagyta.

Ez a hittan-kerettanterv nem a meglévô hittankönyvek alapján készült, hanem egy új, egységes felfogású hittankönyv-sorozat elkészítését teszi szükségessé. Erre az úttörô munkára vállalkozott -- többek között -- a gyôri Prohászka Ottokár Katolikus Iskola hitoktatóinak munkacsoportja, amikor az Országos Hitoktatási Bizottság Római katolikus hittan kerettanterve alapján kidolgozta tantervét és minta tanmenetét, mely -- Római Katolikus Hittan Tanterv és Minta Tanmenet címen -- 1998-ban a Márton Áron Kiadó gondozásában nyomtatásban is megjelent.

Ennek az úttörô munkának folytatása ezen Hittan Tanterv és Minta Tanmenet alapján elsôként még 1998-ban az 5. osztályos Liturgia tankönyv megjelenése, majd a másodikként elkészült, keresztény alapismereteket tartalmazó: Isten gyermekei vagyunk címû hittankönyv, az 1. osztályba járó gyermekek számára. Ennek anyagát ezt megelôzôen már egy éven át eredményesen tanították, és most további tapasztalatok gyûjtésére közreadják, hogy olyan tankönyv készülhessen, amelyet már országszerte a gyakorlatban is kipróbáltak. Ezért kérem a hitoktatókat, hogy a könyvvel kapcsolatos tapasztalataikat, akár kritikai észrevételeiket, javaslataikat juttassák el a gyôri Katolikus Iskola címére, Ôrfi Mária szerzôhöz.

A könyv rugalmasan használható mind plébániai, mind iskolai hitoktatás céljára. A tanév elején tanmenetet készítô hitoktató feladata, hogy az egyes témaköröket megfelelô számú leckére felossza, figyelembe véve az 1998-ban megjelent Római Katolikus Hittan Tanterv és Minta Tanmenetet.

Az Isten gyermekei vagyunk c. hittankönyv figyelembe veszi a gyermekek életkori sajátosságait. A leghitelesebb forrás, az evangéliumokban megörökített történetek és tanítások alapján vezeti be a hittanulókat az alapvetô keresztény ismeretekbe. Ezt jelentôsen elôsegíti Soror Veronika ciszterci nôvér, a Regina Mundi érdi apátság tagjának a tanítás lényegét kiemelô, lélekkel telt grafikái.

Ennek a második -- az Országos Hitoktatási Bizottság által készített hitoktatás kerettanterv szellemében készült -- és a sorozat további hittankönyveinek kiadására vállalkozott a Márton Áron Kiadó, miután azt az illetékes gyôri püspök kísérleti hittankönyvként engedélyezte.

Ehhez a hittankönyvhöz Munkafüzet is készül, igény esetén ezt is megjelentetjük.

1999. május 1.

Rédly Elemér

az Országos Hitoktatási Bizottság igazgatója


Jézus szeret minket

Isten gyermekei vagyunk

1. Jézussal találkozunk

Egyik nap Keresztelô János két tanítványával a folyóparton állt. Amint meglátta Jézust, hogy közeledik, így szólt:

-- Nézzétek, az Isten Báránya! E szavak hallatára a két tanítvány elindult Jézus után. Amikor Jézus megfordult és látta, hogy követik megkérdezte:

-- Mit akartok? Ôk így feleltek:

-- Hol lakol?

-- Gyertek, nézzétek meg! -- mondta nekik. Elmentek vele, megnézték, hol lakik, s aznap nála is maradtak. (Jn 1,35-40)

Jézus veled is találkozni akar: Rád tekint, rád mosolyog, és így szól hozzád: ,,szeretlek!''

Jézus így szól hozzád: ,,szeretlek!''

Mikor találkozott Jézus barátaival?
Te hol találkozhatsz Jézussal?

2. A templom az Isten háza, itt találkoznak Isten gyermekei

Jézus bement Jerikó városába. Ott élt Zakeus, a vámosok vezetôje. Nagyon gazdag volt. Szerette volna látni Jézust, de a tömegbôl nem tudott a közelébe jutni. Ráadásul alacsony termetû is volt. Ezért elôre futott egy olyan helyre, ahol Jézusnak el kellett mennie. Fölmászott egy fügefára. Amikor Jézus odaért, megállt. Föltekintett rá és így szólt:

-- Zakeus, gyere le! Ma a te házadban fogok megszállni.

Zakeus gyorsan lemászott a fáról. Örült, hogy Jézus az ô vendége akar lenni. A többiek azonban, akik ezt látták felháborodtak.

-- Egy bûnös embertôl kért szállást!

Zakeus azt mondta Jézusnak:

-- Uram, vagyonom felét a szegényeknek adom. Azoknak, akiket becsaptam, négyszer annyit adok vissza. Jézus erre így szólt:

-- Ma megtapasztaltad a családoddal együtt, hogy Isten megszabadít. Én ugyanis azért jöttem, hogy megkeressem azokat, akik elvesztek, és megmentsem ôket. (Lk 19,1-10)

Jézus bennünket is hív, hogy találkozzunk vele.

Akik keresik és szeretik ôt, az Isten gyermeki, a templomban találkoznak egymással és Jézussal.

A templomban csendben figyelünk, imádkozunk és énekelünk.

Ha templom elôtt jársz, lélekben (gondolatban) köszöntsd Jézust vess keresztet vagy tisztelettel mondd magadban: Dicsértessék a Jézus Krisztus! Hajts fejet, mert ez az Isten háza.

Tanuld meg, hogyan kell keresztet vetni!
Mit tett Zakeus, hogy találkozzon Jézussal?
Hol találkoznak Isten gyermekei ?

3. Jézus elsô munkatársai; Máté és János, evangéliumi írók

Egyik nap Jézus a tó mellett járt, és meglátta Lévit, a vámost, amint a vámházban ült. Jézus megszólította:

-- Gyere, kövess engem!

Lévi felállt és elment Jézussal. Amikor Jézus Lévi házában asztalhoz ült, ott evett vele és tanítványaival sok vámos és bûnös is. A farizeusok és az írástudók meglátták ezt, és megszólították Jézus tanítványait:

-- Hogyan ehet Jézus bûnösökkel? Jézus meghallotta a kérdést, és ezt válaszolta:

-- Nem az egészségeseknek kell az orvos, hanem a betegeknek. Nem azért jöttem, hogy az igazakat hívjam, hanem a bûnösöket. (Mk 2,13-17)

Máté és János jól ismerték Jézust. A barátai, munkatársai voltak. Ezért egy nagy könyvbe (magyarul: Szentírás) leírták az életét, hogy mi is tudjunk róla.

Ez a könyv a Biblia. Ebben található az evangélium, az örömhír.

Boldogok azok az emberek, akik Jézus örömhírét olvassák.

A templomban a szentmisén a pap felolvassa az evangéliumot, amit felállva hallgatunk.

Figyeld meg a történetben, hogyan lett Máté Jézus munkatársa!
Nézz utána, találsz-e otthon Bibliát?

4. Mennyei Atyánk gondoskodik rólunk

Egy alkalommal Jézus így tanított:

-- Ne aggódjatok megélhetéstek miatt, hogy mit egyetek, vagy mit igyatok, sem testetek miatt, hogy mibe öltözzetek... Nézzétek az ég madarait! Nem vetnek, nem aratnak, Mennyei Atyátok táplálja ôket. Nézzétek a mezei virágokat! Nem szônek, nem is fonnak, mégis milyen szépek...

-- Nem értek ti többet azoknál?... Ne aggodalmaskodjatok... Mennyei Atyátok tudja, hogy ezekre szükségtek van. (Mt 6,25-34)

Jézus sokszor beszélt a Mennyei Atyáról, aki minden embert szeret, mindnyájunkról gondoskodik. Tôlünk azt kívánja, hogy szeressük egymást, és segítsünk azon, aki bajban van.

A Mennyei Atyát nem láthatjuk, neki nincs teste.

Ô azonban szeretettel nézi mit csinálsz, hogyan tanulsz vagy játszol. Segít és erôsít, hogy elkerüld a rosszat.

Miért nem láthatjuk a Mennyei Atyát?
Köszönd meg a Mennyei Atya gondoskodását!

5. Ki olyan jó, mint Mennyei Atyánk?

Jézus egyszer így beszélt a Mennyei Atya jóságáról:

-- Közületek melyik apa ad a fiának követ, amikor az kenyeret kér? Vagy ha halat kér, akkor hal helyett tán kígyót ad neki? Ha tojást kér, akkor talán skorpiót ad neki? Ha ti, tudtok jót adni gyermekeiteknek, mennyivel inkább ad jót Mennyei Atyátok azoknak, akik kérik tôle. (Lk 11,11-13)

Mennyei Atyánk szeret minket.

Az ô akaratából élünk itt a földön.

A Mennyei Atya nekünk adta a világot. Azt akarja, hogy egyre jobban megismerjük és szebbé tegyük.

Ezért kutatják a tudósok a világ titkait, hogy felfedezzük és uralkodjunk rajta.

Figyeld meg, az emberek hogyan teszik szebbé munkájukkal a világot!
Sorolj fel foglalkozásokat, ahol az emberek egymásnak segítenek !

6. Jézusra figyelünk

Jézus egyik nap elhajózott egy elhagyatott helyre, hogy egyedül legyen. De az emberek tudomást szereztek róla, és gyalog utána mentek a városokból. Amikor Jézus kiszállt a bárkából, már nagy tömeget talált a parton. (Mt 14,13-14)

Jézus szeretett volna egyedül lenni, hogy a csendben elbeszélgessen a Mennyei Atyával.

Meghallja szívében a Mennyei Atya szavait.

A templom is a csend, az ima, a figyelmes szeretet helye. Jézus nemcsak a forgalmas utcán akar találkozni veled, hanem keresd Ôt a templom csendjében.

A természetben is mennyi mindent megfigyelhetsz, ha sikerül csendben maradnod.

Csendben figyelhetünk legjobban Jézusra

Sorold fel, hol kell még csendben lenni!

7. Jézussal beszélgetünk

Jézus egy alkalommal tanítványaival meglátogatta barátját, Lázárt, akinek egyik nôvére, Mária, odaült Jézus lábához, és hallgatta szavait. Másik nôvére pedig azon fáradozott, hogy illendôen megvendégelje ôket. Szóvá is tette Jézusnak:

-- Szólj a húgomnak, hogy segítsen!

Jézus azonban így válaszolt:

-- Márta, Márta, sok mindenre gondod van, pedig csak egy a szükséges, Mária a jobbik részt választotta. (Lk 10,38-42)

Jézus nagyon szerette Lázárt és a nôvéreit, Mártát és Máriát. Gyakran ellátogatott Betániába, és megpihent otthonukban. Márta a vendég körül szorgoskodott, Mária leült és hallgatta Jézus szavait.

Melyik cselekedett helyesen?

A szüleinkkel szívesen beszélgetünk. Milyen jó, hogy meghallgatnak, és szólnak hozzánk. Akiket szeretünk, azokkal szívesen elbeszélgetünk.

A jó Istennel is beszélgethetünk. Jézus arra bíztatott minket, hogy úgy beszéljünk vele, mint legjobb barátunkkal. Ezt a beszélgetést nevezzük imádságnak. Ô hallgat minket és válaszol nekünk.

Mindennap imádkozzál: reggel, este és napközben is.
Tanuld meg az Úr imádságát!

8. Jézus példabeszéde a magvetôrôl

A megvetô kiment a szántóföldre vetni. Néhány szem az útszélre esett, és a madarak felcsipegették. Más magok köves talajra hullottak, és nedvesség híján hamar elszáradtak. Ismét mások tövisek közé estek. Ezeket, alighogy kikeltek, elfojtotta a felnövô tövis. A többi mag azonban jó földbe hullott. Ezek szépen kikeltek, és bôséges termést hoztak.

Jézus a példabeszéd értelmét így magyarázta meg: A vetômag az Isten szava, Mennyei Atyánk tanítása. Az útfél azokat jelképezi, akik hallgatják a tanítást, de nem szívlelik meg azt. A köves talaj azokat jelenti, akik lelkesen fogadják Isten szavát, de hamar megfeledkeznek róla. A tövises föld azokra emlékeztet, akik szívesen hallgatják Jézus tanítását, de a sok elfoglaltság közt nem jut idejük megtartani azt. A termékeny talaj a jót akaró embereket jelképezi, akik nemcsak meghallgatják a tanítást, hanem életüket is e szerint alakítják. (Mt 13,1-9;18-23)

Akkor leszek Isten kedves gyermeke, ha figyelek Jézusra, és vele együtt szeretem Mennyei Atyámat és embertársaimat.

A templomban a szentmisén a Bibliából olvasnak fel olvasmányt, szentleckét és evangéliumot.

Amit a Szentírásból felolvastak, azt a szentbeszédben magyarázzák meg nekünk. Figyelünk Jézus tanítására. Ám nem elég csak meghallgatni, hanem meg is kell tenni, amire Jézus tanít.

Figyeld meg, a szentmisén mire tanít minket Jézus!

Összefoglaló beszélgetés (1. témakör)

(A *-gal jelölt kérdések csak késôbb kerülnek tárgyalásra, a megjelölt helyen csak a fogalmat kell elôkészíteni)

21. Hány Isten van?
Egy Isten van, aki három személy: Atya, Fiú és Szentlélek.
22. Hogyan nevezzük a három isteni személyt egy szóval?
A három isteni személyt egy szóval Szentháromságnak nevezzük.
24. Ki az Isten?
Isten az egész világ teremtô ura, és a mi Mennyei Atyánk.
25.* Milyen az Isten?
Isten egészen más, mint a világ: Isten szent, mindenható és örökkévaló.
26. Hol van az Isten?
Isten mindenütt jelen van: benne élünk, mozgunk és vagyunk.
27. Miért nem látjuk Istent földi életünkben?
Azért nem látjuk Istent földi életünkben, mert Ô lélek.
33. Milyen irántunk az Isten?
Isten szeret minket, mindenkit üdvözíteni akar.
34. Ki teremtette a világot?
A világot Isten teremtette.
36.* Hogyan teremtette Isten a világot?
Isten csak akarta, hogy legyen és létrejött minden.
37. Mit tesz Isten a világgal?
Isten szüntelenül gondoskodik a világról, fönntartja és kormányozza azt.
38. Hogyan gondoskodik Isten az emberekrôl?
Isten úgy gondoskodik az emberekrôl, hogy mindenkinek megadja azt, ami az üdvösségéhez szükséges.
366. Mit teszünk, amikor imádkozunk?
Amikor imádkozunk, Istenre figyelünk, és vele beszélünk.
372. Mikor kell imádkoznunk?
Rendszeresen kell imádkoznunk, naponta legalább reggel és este.
374. Mivel kezdjük és végezzük az imádságot?
Az imádságot keresztvetéssel kezdjük és végezzük.
375. Melyik a legtökéletesebb imádság?
A legtökéletesebb imádság a Miatyánk, amelyre az Úr Jézus tanított minket.


Isten gyermekei vagyunk

Akiket Isten lelke vezérel, azok Isten fiai

9. Szeretjük szüleinket

Jézus visszatért szüleivel Názáretbe, és engedelmeskedett nekik. Szavait anyja mind megôrizte szívében. Jézus pedig növekedett bölcsességben, korban és kedvességben Isten és az emberek elôtt. (Lk 2,51-52)

Mennyei Atyánk úgy akarta, hogy minden gyermeknek legyenek szülei.

Azt kívánja tôlük, hogy szeretettel gondoskodjanak rólunk, és becsületes felnôtt emberré neveljenek minket. Tôlünk pedig azt kéri, hogy engedelmeskedjünk nekik, tiszteljük és szeressük ôket.

Szerezz minél több örömet szüleidnek!

Mondd el nekik minden örömödet és bánatodat, hogy segíteni tudjanak rajtad, és együtt örülhessenek veled.

Kikre bízott minket Mennyei Atyánk?
Hogyan tudod megköszönni szüleid gondoskodását?

	Énekeljünk!	Édesapa értünk fárad Szeretete bôven árad. Édesanya gondoz, ápol Szíve mindig értünk lángol.

10. Milyen jó, hogy Isten gyermeke lettem

Akik Jézus Krisztusban megkeresztelkedtünk, az ô halálában és feltámadásában keresztelkedtünk meg. A keresztségben vele együtt meghalt a pogányság, hogy miként Krisztus az Atya dicsôségébôl feltámadt a halálból, úgy mi is új életre keljünk.

Ha annak Lelke lakik bennetek, aki Jézust feltámasztotta a halálból, ô életre kelt benneteket is. Akiket Isten Lelke vezérel, azok Isten fiai. (Róm 6,3-4; Róm 8,12-18)

Földi életedet szüleidtôl kaptad. Amikor az ô akaratukból megkereszteltek, Isten gyermekévé lettél.

A keresztelô pap Jézus jelét rajzolta a homlokodra, azóta te is Jézushoz tartozol. Amikor keresztet vetünk magunkra, megvalljuk, hogy Isten gyermekei vagyunk, Jézushoz tartozunk.

Beszélgessünk a 16. oldali képrôl!

11. Naponta imádkozzunk

Az elsô keresztények állhatatosan kitartottak az apostolok tanításában és közösségében, a kenyértörésben és az imádságban. (ApCsel 2,42)

Jézus örömhírét az apostolokra bízta.

Ezt az örömhírt halljuk minden szentmisén, errôl tanulunk hittan órákon. Jézus azt akarja, hogy testvérként szeressük és segítsük egymást. Naponta imádkozzunk. Jézus követôit keresztényeknek nevezzük. Örülj, hogy Jézus követôje lehetsz!

Kikre bízta Jézus az örömhírt?
Kik a keresztények?

12. Szeretjük embertársainkat, barátainkat és iskolatársainkat

Jézus így tanított a megbocsátásról: Egy királynak sok pénzzel tartozott az egyik szolgája. Mikor a kölcsönt visszakérte tôle, a szolga nem tudott fizetni, és elengedte minden tartozását. A szolga hamarosan találkozott egyik szolgatársával, aki meg neki tartozott valami csekély összeggel. Nekiesett, és kegyetlenül követelte, hogy fizessen. Hiába könyörgött a másik, nem engedte el neki a tartozást, de még haladékot sem adott.

A gonosz szolga

A király megtudta az esetet. Látta, hogy szolgája milyen kegyetlen. Büntetésül visszavonta szavát, és behajtotta szolgáján a hatalmas tartozást. Így tesz a Mennyei Atyám is veletek

-- mondta Jézus --, ha mindegyiktek meg nem bocsát szívbôl egymásnak. (Mt 18,21-35)

Segíts másoknak, és ne tarts haragot senkivel!

Bocsáss meg mindenkinek!

Vigasztald meg szomorkodó társadat! Ha rosszat tesz figyelmeztesd, és segítsd jóvá tenni elkövetett hibáját!

Mit gondolsz, a király miért büntette meg a szolgáját?
Mikor cselekedett volna helyesen a szolga?

13. Szeretjük embertársainkat, tanítóinkat, nevelôinket

Mindenki engedelmeskedjen annak, akire rábízták. Ha jót teszel megdicsérnek. De ha gonoszságot mûvelsz megbüntetnek. Ezért mindig hallgass a lelkiismeretedre.

Adjátok meg mindenkinek ami jár, akinek hódolat, annak hódolatot, akinek tisztelet, annak tiszteletet. (Róm 13,1-7)

Engedelmeskedünk szüleinknek, nevelôinknek és elöljáróinknak, akik jót akarnak nekünk.

Az embereknek adjuk meg a tiszteletet.

Mennyei Atyánk rábízott minket szüleinkre, nevelôinkre. Ôk gondoskodnak rólunk, vigyáznak ránk. Ezért engedelmességgel és tisztelettel tartozunk nekik.

Kinek tartozunk engedelmességgel?
Mi történne, ha valaki nem fogadna szót?

14. Szeretjük embertársainkat, ellenségeinket

Jézus egyszer azt mondta tanítványainak:+

-- Szeressétek ellenségeiteket, tegyetek jót azokkal, akik haragszanak rátok. Mindenkinek, aki tôled kér, adj, és aki elviszi, ami a tied, ne kérd vissza. Úgy tegyetek az emberekkel, ahogy akarjátok, hogy veletek is tegyenek. Szeressétek tehát ellenségeiteket, tegyetek jót, adjatok kölcsönt és viszonzást ne várjatok. Így jutalomban részesültök a mennyben. (Lk 6,27-36)

Jézus nemcsak a barátait, hanem az ellenségeit is szerette. Rajtuk is segített. Tôlünk is ezt várja! Jézus arra bíztat: Adjatok mindenkinek; osztálytársnak, szegénynek. Látogassátok a betegeket és az öregeket. Gondolj arra, Jézus mit tenne a te helyedben!

Mondd el, hogy kinek tudsz jót tenni!

15. Jézus példabeszéde az irgalmas szamaritánusról

Egyszer azt kérdezte valaki Jézustól:

-- Ki az én felebarátom? Jézus ekkor a következô történetet mondta el:

-- Egy embert az országúton rablók támadtak meg. Összeverték, kirabolták és félholtan otthagyták. Ketten is elmentek mellette, de nem segítettek rajta. Végül egy szamáriai ember, egy idegen ment arra. Amikor meglátta a sebesültet, megsajnálta. Odament, bekötözte sebeit, elvitte egy vendégfogadóba és gondoskodott róla.

Jézus így folytatta: Menj, és te is tegyél így! (Lk 10,25-37)

Jézus minden embert szeret, nekünk is minden embert szeretnünk kell! Még azokat is, akik nem szeretnek, hanem bántanak bennünket. Jézus azt akarja, hogy ôk is megjavuljanak a mi szeretetünk által.

Jézus minden emberhez kedves volt.

A szomorúakat megvigasztalta, segített a bajban levôkön, végül meghalt értünk a kereszten.

Hogyan viselkedtek az emberek bajbajutottal?
Ki cselekedett helyesen?
Jézusom, segíts, hogy mindenkihez jó legyek!

16. Kiengesztelôdés: bocsássunk meg egymásnak, ahogy Jézus megbocsátott nekünk

Ha elindulsz a templomba, hogy Istennek ajándékot vigyél, és közben eszedbe jut, hogy a barátodat megbántottad: hagyd ott az ajándékot az oltár elôtt. Térj vissza, békülj ki társaddal. Aztán menj vissza és add át ajándékodat. (Mt 5,23-24)

A Mennyei Atya sem szívesen fogadja el az ajándékot attól, akinek a szívében harag van a társa iránt.

,,Bocsásd meg a mi vétkeinket,

miképpen mi is megbocsátunk

az ellenünk vétkezôknek.'' (Mt 6,12)

Gondolkozz! Te kinek fogsz megbocsátani?

Összefoglaló beszélgetés (2. témakör)

(A *-gal jelölt kérdések csak késôbb kerülnek tárgyalásra, a megjelölt helyen csak a fogalmat kell elôkészíteni.)

324. Ki a felebarátunk?
Minden ember felebarátunk, akár jóakarónk, akár ellenségünk.
325.* Mikor szeretjük úgy felebarátunkat, mint magunkat?
Akkor szeretjük felebarátunkat úgy, mint magunkat, ha önzetlenül megteszünk mindent, ami üdvösségére szolgál.
326.* Miért kell minden embert szeretnünk?
Azért kell minden embert szeretnünk, mert minden ember Isten képmása, akit üdvözíteni akar.
327. Miért kell ellenségeinket is szeretnünk?
Azért kell ellenségeinket is szeretnünk, mert az Úr Jézus kifejezetten tanította, és példát adott rá.
373. Kikért imádkozunk?
Mindenkiért imádkozunk, élôkért és holtakért, különösen szeretteinkért.


A mennyországba készülünk

Jézus feltámasztja Jairus leányát

17. Jézus az élet ura: Jézus feltámasztja Jairus leányát

Egy alkalommal egy Jairus nevû férfi jött Jézushoz, leborult elôtte, és így kérte:

-- Halálán van a kislányom. Gyere el, tedd rá kezedet, hogy meggyógyuljon és éljen.

Jézus már elindult, hogy meggyógyítsa, amikor ezt a hírt hozták Jairusnak:

-- Leányod meghalt. Minek fárasztanád tovább a Mestert?

A hír hallatára Jézus így bátorította:

-- Ne félj, csak higgy!

Amikor odaértek Jairus házához, sok siratót találtak ott. Jézus bement, és így szólt hozzájuk:

-- Mit sírtok? A kislány nem halt meg, csak alszik.

Erre kinevették. Ô azonban mindenkit kiküldött, majd a gyermek apjával, anyjával és kísérôivel együtt bement oda, ahol a gyermek feküdt. Megfogta a kislány kezét, s így szólt:

-- Kislány, mondom neked, kelj föl!

A kislány rögtön felkelt és elkezdett járni. (Mk 5,21-24; 35-42)

Jézus mindenkivel jót tett. Bármerre járt, mindenütt örömmel várták az emberek.

Te is tégy jót mindenkivel!

Jézus tudta, hogy a kislány meghalt, mégis azt mondta: Nem halt meg csak alszik, mert tudta, hogy fel fogja támasztani. Ô ugyanolyan könnyen életre kelti azt, aki meghalt, mint amilyen könnyû felébreszteni azt, aki alszik. Életet adó erô volt Jézus érintésében és szavaiban.

Figyeld meg, hogy az elôzô oldali a képen, mit tesz Jézus!

18. Az elrejtett kincs

Jézus így tanított az örök életrôl:

-- A mennyek országa hasonlít a szántóföldön elrejtett kincshez. Amikor egy ember megtalálta, újra elrejtette, aztán örömében elment, eladta mindenét, amije csak volt, és megvette a szántóföldet. A mennyek országa hasonlít a kereskedôhöz is, aki igazgyöngyöt keresett. Amikor egy nagyon értékeset talált, fogta magát eladta mindenét, amije csak volt, és megvette. (Mt 13,44-46)

A Mennyei Atya boldog örök életet készít azoknak, akik Ôt szeretik, mert a legnagyobb kincs, az Ô szeretete.

Jézus azt akarja, hogy mi is boldogok legyünk.

Rátaláljunk az Ô szeretetére, és elfogadjuk azt.

Mihez hasonlította Jézus a mennyek országát?

19. A királyi lakoma

Egyszer egy ember így szólt Jézushoz:

-- Boldog aki asztalhoz ülhet Isten országában.

Jézus erre azt válaszolta:

-- Egy király nagy vendégséget rendezett. Sokakat meghívott. Amikor elkezdôdött a vendégség, elküldte szolgáit, mondják meg a meghívottaknak:

-- Gyertek, minden készen van.

Ám azok mindenféle kifogást kerestek, mert nem akartak elmenni a lakomára. Megharagudott a házigazda, és megparancsolta szolgájának:

-- Hívd ide a szegényeket, bénákat, vakokat és sántákat. Beszélj rá mindenkit, jöjjön el, hadd teljen meg a házam. Azok közül pedig, akik hivatalosak voltak, senki nem eszik a lakomámon. (Lk 14,15-24)

Földi életünk után Mennyei Atyánk mindnyájunkat hazavár. Jézus azért jött, hogy minket meghívjon, és elvezessen a Mennyei Atyához.

A mi örök otthonunk a mennyország.

Senki sem látta, senki sem hallotta, sôt még elképzelni sem tudja senki azt, amit Isten a barátainak készített, akik Ôt hallgatják.

Kiket hívott be a király a lakomára?
Bennünket ki hívott meg Isten országába?

20. Mi lesz velünk, ha meghalunk?

Élt egy gazdag ember, aki nem szerette a jó Istent. Az emberekhez is rossz volt, és csak magára gondolt. Evett, ivott, drága ruhákba öltözött. A gazdag ember kapuja elôtt feküdt egy beteg koldus, akit Lázárnak hívtak. Ô szerette a jó Istent, de olyan szegény volt, hogy nem volt mit ennie. Hiába kért a gazdag embertôl, az még ételhulladékot sem adott neki, csak a kutyák jöttek és nyalogatták sebeit. Egy éjszaka meghaltak mind a ketten, és megjelentek Isten elôtt. A gazdag ember a pokolba jutott, mert nagy bûnei voltak. A szegény Lázár lelke tiszta volt, ezért az angyalok felvitték a mennyországba. Ott látja a jó Istent és örökké boldog. A gazdag pedig örökké szenved a pokolban. (Lk 16,19-31)

Akik itt a földön szeretik Istent és embertársaikat, azok eljutnak a mennyországba.

A dúsgazdag nem azért jutott a pokolba, mert gazdag volt, hanem, mert hagyta éhen halni a szegényt. Lázár sem azért jutott a mennybe, mert szegény volt, hanem, mert a szenvedésben is kitartott Isten mellett.

Nem az a fontos, hogy meggazdagodjunk, hanem, hogy szeressük embertársainkat.

Látogasd meg szeretteid sírját, és imádkozzál értük!
Tanuld meg az imát!
Adj, Uram örök nyugodalmat nekik!
És az örök világosság fényeskedjék nekik!
Nyugodjanak békében! Ámen.

21. Példaképeink a szentek

Ellenségei haragosan hallgatták Istvánt. Ô azonban felnézett az égre és felkiáltott:

-- Látom, hogy nyitva van az ég, és az Emberfia ott áll Isten jobbján. Erre ordítozni kezdtek, majd kivezették a városból és megkövezték.

István közben így imádkozott:

-- Uram, Jézus, vedd magadhoz lelkemet! Majd térdre esett és hangosan felkiáltott:

-- Uram, bocsáss meg nekik! (ApCsel 7,54-60)

A szentek Isten akarata szerint éltek. Most a mennyországban az örök fényben és boldogságban vannak.

A szentek elôttünk jártak, példát mutattak nekünk. Most imádkoznak értünk, hogy mi is úgy tudjuk szeretni a Mennyei Atyát, ahogy ôk szerették, és egyszer találkozhassunk velük a mennyországban.

Mindenszentek ünnepén gondolj a jó Isten hôseire, és kérd segítségüket!

	Énekeljünk!	Szent István és mindenszentek Isten elôtt örvendeznek. Imádkoznak buzgón értünk, hogy mi is a mennybe érjünk.

22. Jézus a mi királyunk

Jézus Pilátus elôtt

Pilátus maga elé hívatta Jézust, és megkérdezte tôle:

-- Te vagy a zsidók királya?

Jézus ezt felelte neki:

-- Az én országom nem ebbôl a világból való. Különben a szolgáim megvédenének. Valóban király vagyok, és azért jöttem a világba, hogy tanúskodjak az igazságról. Mindenki, aki az igazságot keresi, meghallgatja, amit mondok. (Jn 18,33-40)

Jézus nem azért jött a földre, hogy itt király legyen, hanem azért, hogy a Mennyei Atya szeretetére tanítsa az embereket.

Jézus a mennyország királya.

Mindnyájunkat az ô dicsôséges országába vár.

Beszélgessünk arról, hogy Jézus miért jött el közénk!

Összefoglaló beszélgetés (3. témakör)

(A *-gal jelölt kérdések csak késôbb kerülnek tárgyalásra, a megjelölt helyen csak a fogalmat kell elôkészíteni.)

116.* Mi történik az emberrel, amikor meghal?
Amikor az ember meghal, a földi életbôl átlép az örökkévalóságba, és Isten megítéli ôt.
117. Hogyan nevezzük a halál utáni ítéletet?
A halál utáni ítéletet különítéletnek nevezzük.
118. Mi lesz az ember sorsa a különítélet után?
Az ember a különítélet után vagy a mennyországba, vagy a tisztítóhelyre, vagy a kárhozatra kerül.
119.* Mi a mennyország, vagyis az üdvösség?
A mennyország, vagyis az üdvösség részesedés Isten boldog, örök életében.
120. Kik jutnak a mennyországba?
A mennyországba a jók jutnak, akik egészen bûn nélkül vannak és büntetést nem érdemelnek.
121.* Mit jelent a tisztítóhely?
A tisztítóhely azok állapota, akik bûneikre bocsánatot nyertek, de meg kell tisztulniuk, mielôtt elérik a teljes boldogságot.
122.* Mi az örök halál, vagyis a kárhozat?
Az örök halál, vagyis a kárhozat azok örök szenvedése, akik kizárták magukat Isten boldog, örök életébôl.
123.* Kik jutnak kárhozatra?
A kárhozatra azok jutnak, akik bûnbánat nélkül, halálos bûnben halnak meg.
124. Hogyan nevezzük a világ végén bekövetkezô ítéletet?
A világ végén bekövetkezô ítéletet utolsó ítéletnek nevezzük.
125. Mi lesz az emberek sorsa az utolsó ítélet után?
Az utolsó ítélet után a jók a mennyországba, a gonoszok pedig a kárhozatra jutnak.


Isten fia emberré lett

Üdvözlégy Mária! Isten kiválasztott téged.

23. Advent: az angyali üdvözlet

Isten elküldte hírnökét, Gábor angyalt Názáret városába egy Mária nevû szûzhöz. Mária jegyese volt Józsefnek. Gábor angyal így köszöntötte:

-- Üdvözlégy, Mária! Isten veled van, és kiválasztott téged.

Mária megijedt, és elgondolkozott azon, hogy mit jelentenek ezek a szavak. Az angyal így folytatta:

-- Ne félj, Mária, mert Isten szeret téged. Fiad születik, és Jézusnak fogod hívni. Ô az Isten Fia, Ô lesz a Megváltó.

Szûz Mária így szólt:

-- Az Úr szolgáló leánya vagyok. Történjék velem az, amit az Isten akar. (Lk 1,26-38)

A Mennyei Atya megígérte, hogy elküldi hozzánk Szent Fiát. Sok-sok év után, teljesült is az ígéret.

Erre a hosszú várakozásra emlékezünk adventben.

A Mennyei Atya azt akarta, hogy a Megváltó a legméltóbb édesanyától szülessen. Ezért kiválasztotta Szûz Máriát. A Mennyei Atya üzenetét Gábor angyal vitte Máriának.

Melyik angyal vitte az üzenetet Máriának?
Tanuld meg, az angyali üdvözletet!

24. Szt. Miklós püspök (Mikulás): megajándékozzuk egymást

Törekedjetek arra, hogy a jót ne azért tegyétek, hogy az emberek lássanak benneteket.

Így semmi jutalom nem vár rátok Mennyei Atyátoknál. Te titokban adj, és Atyád, aki a rejtekben is lát, megjutalmaz. (Mt 6,1-4)

Szent Miklós püspök szeretettel segített a rászorulókon. Nem várt érte dicséretet. örömet akart szerezni másoknak. ,,Nagyobb boldogság adni, mint kapni.'' (ApCsel 20,35)

Szent Miklós ajándékozó szeretetére emlékezünk minden évben Mikuláskor:

Igyekezzünk mi is az ô példája nyomán, örömet szerezni másoknak.

Hogyan segített Szent Miklós püspök?
Készíts ajándékot Mikulásra!

	Énekeljünk!	Ajándékos kedves Szentünk példaképpen járt elôttünk. Emlékére adnak nékem Sok jót, amit kíván szívem.

25. Mária és József várja a gyermeket

A Mennyei Atya azt akarta, hogy József legyen oltalmazója Máriának és születendô gyermekének. Ezt vele is közölte, amikor álmában megjelent Isten angyala, és ezt mondta:

-- József, ne félj attól, hogy feleségül vedd Máriát! Az ô gyermeke Isten Fia lesz. Jézusnak fogod ôt nevezni.

József így feleségül vette Máriát. Gondosan vigyázott rá, és mindketten boldogan várták Jézus születését. (Mt 1,20-24)

Adventi koszorú

A Mennyei Atya nemcsak Máriát választotta ki, hanem a názáreti ácsot, Józsefet is. Ô fog gondoskodni a szentcsaládról, Jézusról és Máriáról.

Szûz Mária és Szent József készségesen teljesítették Isten akaratát. Szeretettel várták Jézus születését. Mi is adventben az ô boldog várakozásukkal készülünk karácsony ünnepére.

Te hogyan készülsz Jézus születésére?

	Énekeljünk!	Harmatozzatok, égi magasok! Téged vár epedve a halandók lelke, jöjj el, édes üdvözítônk!

26. Jézus születése, ô a mi karácsonyi ajándékunk, akit a Mennyei Atya küldött

Abban az idôben Augusztus római császár elrendelte, hogy tartsanak népszámlálást. Ezért Máriának és Józsefnek a galileai Názáretbôl a júdeai Betlehembe kellett utazni. Amikor odaértek, sehol sem kaptak szállást. Egy városszéli barlangistállóban húzódtak meg. Itt született meg Jézus, a világ Megváltója. Mária pólyába takarta és jászolba fektette. (Lk 2,1-7)

A Mennyei Atya a legnagyobb ajándékot, Jézus Krisztust adta a világnak.

Jézus szeretetbôl jött közénk. Ezért minden karácsonyi ajándékunk az Ô szeretetét hirdesse.

Mikor ünnepeljük Jézus születését?
Készíts rajzot karácsonyról!

	Énekeljünk!	Karácsonynak éjszakáján Jézus születése napján örüljetek, örvendjetek, a kis Jézus megszületett.

27. A betlehemi pásztorok

Betlehem közelében pásztorok ôrizték a nyájat. Hirtelen nagy fényesség támadt, és ott állt elôttük az Úr angyala. A pásztorok nagyon megijedtek. De az angyal megnyugtatta ôket:

-- Ne féljetek! Nagy örömet hirdetek nektek. Ma született a Megváltótok Betlehemben. Meg fogjátok ôt ismerni: Egy gyermek fekszik a jászolban, pólyába takarva.

Ekkor nagy sereg angyal jelent meg a mezôn és dicsôítették Istent. Mikor az angyalok visszatértek a mennybe, a pásztorok gyorsan útrakeltek, és megtalálták Máriát, Józsefet és a jászolban fekvô gyermeket. (Lk 2,8-20)

Az angyalok szavára a pásztorok elindultak, hogy megkeressék a kis Jézust. Amikor megtalálták, letérdeltek elôtte, és szeretettel adták át ajándékaikat.

Boldogok voltak, hogy ôk láthatták elôször a világ Megváltóját.

Minket is hív Jézus a jászolához, hogy szívünk szeretetét adjuk át ajándékul neki.

Te milyen ajándékot adsz Jézusnak?

	Énekeljünk!	Rossz a Jézus kis csizmája, sir a ködmöne. Ázik-fázik, megveszi az Isten hidege. Hogyha volna kis csizmám, Jézuskának od' adnám, báránybôrös ködmönkémmel jól betakarnám. Akkor hozzám hajolna, talán meg is csókolna, boldogabb e kerek földön senki se volna.

28. Jézus szent neve

Nyolc nap telt Jézus születése után. Ekkor kellett nevet adni a gyermeknek. A Jézus nevet adták neki.

Így nevezte ôt az angyal, amikor megtestesülését Máriának hírül adta. (Lk 2,21)

Születése után, minden kisgyermeknek nevet adnak a szülei. Kiválasztják számára a legmegfelelôbbet.

Isten Fia a Jézus nevet kapta, ami Megváltót, Szabadítót, Üdvözítôt jelent.

Régen a név kifejezte viselôjének tulajdonságait.

Nézz utána, a te neved mit jelent!

29. A 12 éves Jézus a templomban

Szûz Mária és Szent József minden évben felmentek Jeruzsálembe, a húsvét ünnepére. Amikor Jézus tizenkét éves lett, ô is velük ment. Az ünnepnapok elteltével hazafelé indultak. Jézus azonban Jeruzsálembe maradt, anélkül, hogy szülei tudták volna. Este keresni kezdték a rokonok és barátok között. Mivel nem találták visszamentek Jeruzsálembe, hogy ott keressék. Három nap múlva találták meg a templomban, ott ült a tanítók között, hallgatta és kérdezgette ôket. Akik csak hallgatták csodálkoztak okosságán. Édesanyja meglepôdve kérdezte:

-- Fiam, miért tetted ezt velünk? Atyád és én bánkódva kerestünk?

Jézus ezt válaszolta:

-- Miért kerestetek? Nem tudjátok, hogy Atyám házában van a helyem? Azután visszament velük Názáretbe, és engedelmeskedett nekik. (Lk 2,41-53)

Jézus emlékeztette Szûz Máriát és Szent Józsefet, hogy ô nem olyan kisfiú, mint a többi gyermek.

Jézus nem engedetlenségbôl maradt a templomban, hanem azért, hogy a Mennyei Atya dolgaiban munkálkodjon.

Jézus nemcsak ember hanem Isten is. Ô az Istenember.

Hol találta meg Szûz Mária és Szent József Jézust?

30. A napkeleti bölcsek

Jézus születése után bölcsek jöttek napkeletrôl Jeruzsálembe és érdeklôdtek:

-- Hol van a zsidók újszülött királya? Láttuk csillagát napkeleten, s eljöttünk, hogy hódoljunk neki. Heródes király udvarában megtudták az írástudóktól, hogy a megígért Messiás királynak Betlehemben kell születnie. Erre tovább indultak, a csillag pedig elôttük haladt, míg végül megállt a hely fölött, ahol a gyermek volt.

Bementek a házba, és meglátták a gyermeket anyjával, Máriával. Leborultak és hódoltak neki, majd elôvették kincseiket, s ajándékot adtak neki: aranyat, tömjént és mirhát. A bölcsek álmukban utasítást kaptak, hogy ne menjenek vissza Heródeshez. Ezért más úton tértek vissza hazájukba. (Mt 2,1-12)

A napkeleti bölcsek; Gáspár Menyhért, Boldizsár távoli országban éltek, mégis vállalták a hosszú utat. Követték a csillagot, mert arra gondoltak, hogy az Isten ilyen módon adta tudtukra Jézus születését.

A gazdag, okos bölcsek kicsinek érezték magukat a gyermek Jézus elôtt. Leborultak és imádták Ôt. Megköszönték, hogy Jézus ôket is jászolához hívta.

Jézus minden embert magához hív.

Milyen ajándékot vittek a bölcsek Jézusnak?
Hogyan hívták a bölcseket?

A napkeleti bölcsek látogatását vízkeresztkor ünnepeljük.

Összefoglaló beszélgetés (4. témakör)

(A *-gal jelölt kérdések csak késôbb kerülnek tárgyalásra, a megjelölt helyen csak a fogalmat kell elôkészíteni.)

53. Kicsoda Jézus Krisztus?
Jézus Krisztus a második isteni személy, Isten egyszülött Fia, aki értünk emberré lett.
54.* Mit jelent Jézus neve?
Jézus neve azt jelenti: ,,Isten megszabadít.''
55.* Mit jelent a Krisztus szó?
A Krisztus szó Messiást, Fölkentet jelent.
56.* Hogyan lett a Fiúisten emberré?
A Fiúisten úgy lett emberré, hogy a Szentlélek ereje által Szûz Máriától emberi testet és lelket vett fel.
59. Kit választott ki Isten, hogy a Megváltó anyja legyen?
Isten Szûz Máriát választotta ki, hogy a Megváltó anyja legyen.
61. Ki volt Jézus nevelôapja?
Jézus Krisztus nevelôapja Szent József volt.
62. Hol született Jézus?
Jézus Betlehemben született.
377. Melyik imádsággal köszöntjük Jézus édesanyját?
Jézus édesanyját az Angyali Üdvözlettel, vagyis az Üdvözlégy Máriával köszöntjük.


Jézus köztünk élt

A családban is tegyetek meg mindent, amit csak Jézus mond.

31. Jézus a názáreti zsinagógában

Jézus tanított a zsinagógában

Amikor Jézus szülôfalujába, Názáretbe érkezett, elment a zsinagógába és felolvasott egy részt Izajás próféta írásából:

-- Az Úr küldött engem, hogy örömhírt vigyek a szegényeknek, hirdessem a foglyoknak a szabadulást, a vakoknak meg a látást... Majd így szólt:

-- Az az ígéret, amelyet most hallottatok, ma beteljesedett. Csodálkozva hallgatták Jézus szavait az ott lévô emberek. (Lk 4,14-22)

Jézus sok idô után, újra visszatért Názáretbe.

Elsô útja a zsinagógába, a zsidók imaházába vezetett.

Jézus a zsinagógában csendben imádkozott, és felolvasta a próféta könyvébôl a Mennyei Atya üzenetét.

Hova ment Jézus elôször Názáretben?
Te milyen szolgálatot tudsz végezni a templomban?

32. A kánai menyegzô

Amikor Jézus Kánában tartózkodott, meghívták esküvôre. Vele volt édesanyja és a tanítványai is. Lakodalom közben elfogyott a bor. Mária észrevette ezt. Csendben szólt Jézusnak, a szolgáknak pedig meghagyta:

-- Tegyetek meg mindent, amit csak Jézus mond!

Volt ott hat nagy korsó. A szolgák Jézus parancsára megtöltötték vízzel. Ezután azt mondta nekik:

-- Most merítsetek, és vigyetek a násznagynak. Amikor a násznagy megkóstolta, elcsodálkozott. Nem tudta, honnan vették a szolgák ezt a finom bort. A szolgák is meglepôdtek. Jézus szavára a víz borrá változott. (Jn 2,1-11)

Csodás erô volt Jézus szavaiban és tetteiben.

Ezért kérte Ôt Szûz Mária, hogy segítsen.

A szolgák úgy tettek, ahogyan Jézus mondta, és nagy örömet szereztek mindenkinek.

Ha mi is megtesszük amit Jézus mond, nekünk sem kell, semmi rossztól félnünk.

Mit tett Jézus a kánai menyegzôn?
Neked mit mond Jézus?

33. Jézussal találkozunk a szentmisén

Jézus apostolaival az utolsó vacsorán

Ahol ketten vagy hárman együtt vannak Jézus nevében, Jézus ott van közöttük. (Mt 18,20)

Jézus azt mondja, ha többen együtt imádkoznak, hozzá szólnak, láthatatlanul ott van közöttük.

Amikor részt veszel a szentmisén, vagy imádkozol az iskolában társaiddal, otthon a szüleiddel és a testvéreiddel, ne feledd, Jézus is jelen van!

A templomban örökmécses figyelmeztet Jézus jelenlétére.

Figyeld meg, mi történik a szentmisén!

34. A templom megtisztítása

A húsvéti ünnepekre Jézus is felment Jeruzsálembe. A templomban árusokat talált, akik ökröt, juhot és galambot árultak, valamint pénzváltókat, akik ott telepedtek le. Jézus kötélbôl ostort font, és mind kiûzte ôket a templomból. Azt mondta:

-- Vigyétek innen ezeket, ne tegyétek Atyám házát vásárcsarnokká! (Jn 2,13-17)

Az árusok nem tisztelték a templomot, ott kereskedtek.

Jézus ezért zavarta ki ôket.

Jézus kizavarta az árusokat a templomból

A templom az Isten háza, ahol az emberek csendben vannak és imádkoznak. Ott nincs helye a (hangos) beszélgetésnek. Tisztelettel tekintünk a templom tárgyaira, az útszélén álló feszületekre és a szobánk falán lévô keresztekre is.

Ezek mind Jézusra emlékeztetnek bennünket.

Miért zavarta ki Jézus az árusokat?
Hogyan viselkedünk a templomban?
Miért tekintünk tisztelettel az útszélén álló feszületekre?

35. A csodálatos halfogás

Ne félj! Ezentúl emberhalász leszel!

Jézus a Genezáret tavánál beszállt Péter halászbárkájába, és a bárkából tanította az embereket. Amikor befejezte a tanítást így szólt Péterhez:

-- Vessétek ki a hálókat halfogásra! Péter így válaszolt:

-- Mester, egész éjszaka fáradoztunk, s nem fogtunk semmit, de a te szavadra kivetem a hálót!

Így is tett, s annyi halat fogtak, hogy szakadozni kezdett a háló. Intettek a másik bárkában lévô társaiknak, hogy jöjjenek segíteni... Péter akkor leborult Jézus lába elé:

-- Uram, menj el tôlem, mert bûnös ember vagyok! Jézus azonban így bátorította:

-- Ne félj! Ezentúl emberhalász leszel! Kivonták a hajókat a partra, és mindenüket elhagyva nyomába szegôdtek. (Lk 5,1-11)

A halászok Jézus segítségével annyi halat fogtak, hogy alig gyôzték bárkájukba tenni. Ezek a halászok lettek Jézus elsô követei, barátai és munkatársai.

Jézus kiválasztott tizenkettôt

Jézus a tanítványai közül kiválasztott tizenkettôt, akiket apostoloknak nevezett el. Az apostolok mindenhova követték Jézust és hallgatták tanítását, hogy késôbb beszélhessenek róla az embereknek.

Az apostolok tanításán keresztül jutott el hozzánk is Jézus örömhíre. Jézus téged is hív a barátai közé!

Hogyan sikerült Péternek és társainak halat fogni?
Te mit tehetsz Jézussal együtt azért, hogy jobb legyen a világ?

36. A jerikói vak meggyógyítása

Jézus eljutott Jerikó város közelébe. Az út szélén egy vak koldus ült és kéregetett. Hallotta, hogy tömeg haladt el mellette, megkérdezte hát mi történik. Megmondták neki, hogy a Názáreti Jézus megy a városba. Erre elkezdett kiabálni:

-- Jézus, Dávid Fia, könyörülj rajtam!

Akik elôl mentek rászóltak, hogy hallgasson. De ô annál hangosabban kiáltozott:

-- Dávid Fia, könyörülj rajtam!

Jézus megállt és magához hívta a vakot. Amikor odaért, Jézus megkérdezte tôle:

-- Mit akarsz? Mit tegyek? A vak ezt felelte:

-- Uram, látni szeretnék! Jézus így szólt:

-- Láss! A hited meggyógyított téged.

Azon nyomban visszanyerte látását. Ment Jézussal és dicsérte Istent. (Lk 18,35-43)

A vak ember nem látja édesapját, édesanyját, a virágokat, a madarakat. Nem tud dolgozni, mint a többiek.

A jerikói vak azért kiabált, mert hitte, hogy Jézus megtudja gyógyítani. Bízott Jézusban, és visszanyerte látását.

Betegségünkben Jézus segítségét is kell kérnünk, s egészségünket neki kell megköszönnünk.

Miért kiabált a vak koldus az út szélén?
Gondolkodj, te hogyan tudnál segíteni a vak emberen?

37. A vihar lecsendesítése

Egyik este Jézus így szólt tanítványaihoz:

-- Evezzünk át a tó túlsó partjára. Miután elindultak, Jézus a bárka végében aludt egy vánkoson. Hirtelen nagy szélvihar támadt, a hullámok a bárkába csaptak úgy, hogy az már-már megtelt vízzel. A tanítványok felkeltették Jézust, és kérték:

-- Uram, ments meg minket, elveszünk!

Ô felkelt, s parancsolt a szélnek és a hullámoknak:

-- Csendesedj, némulj el!

Erre a szél elült, és nagy nyugalom lett. Jézus ekkor a barátaihoz fordult:

-- Miért féltek ennyire? Hát még mindig nem hisztek bennem? (Mk 4,35-40)

Jézus barátai halászok voltak, és bizonyára már több vihart is átéltek. Most mégis féltek.

Jézus megmentette tanítványait. Parancsolt a szélnek és a hullámoknak, s ezek engedelmeskedtek neki. Jézus szereti barátait, segít rajtuk, ha kérik.

Az életben sokféle veszély van. Ha félnél, gondolj arra, Jézus a barátod. Kérd, hogy segítsen!

Miért féltek Jézus barátai?
Beszélgessünk az ôrzôangyalokról!

	Énekeljünk!	Ôrangyalom szívbôl kérlek, minden rossztól ôrizzél meg! Életemben légy vezérem, Halálomkor állj mellettem!

38. Péter hitvallása

Jézus bejárta az egész országot. Mindenfelé tanított, és sok beteget meggyógyított. Egy alkalommal megkérdezte tanítványaitól:

-- Kinek tartják az emberek az Emberfiát?

Így válaszoltak:

-- Van aki Keresztelô Jánosnak, Illésnek, Jeremiásnak, vagy valamelyik prófétának.

Jézus az apostolokhoz fordult:

-- Hát ti mit mondtok, ki vagyok?

Simon Péter válaszolt:

-- Te vagy Krisztus, az élô Isten Fia.

Jézus azt mondta neki:

-- Boldog vagy Simon, mert ezt a titkot nem ember, hanem maga a Mennyei Atya adta tudtodra. Én is mondom neked:

-- Te Péter vagy, kôszikla. Erre a sziklára építem Egyházamat, amelyet a gonosz hatalma sem gyôzhet le. Neked adom a mennyország kulcsait. Amit megkötsz a földön, meg lesz kötve a mennyben is. Amit feloldasz a földön, fel lesz oldva a mennyben is. (Mt 16,13-20)

Az emberek még a sok csoda láttán sem ismerték fel Jézusban, az Isten Fiát.

Jézus megkérdezte apostolaitól:

-- Kinek tartotok engem?

Szent Péter a Mennyei Atya segítségével válaszolt.

A templomban, a szentmisében ott van közöttünk Jézus. Ha tôlünk megkérdezné: ,,Tudod-e ki vagyok?'' Mit tudnánk rá válaszolni?

Mit kérdezett Jézus a tanítványaitól?
Ki válaszolt Jézusnak?

Összefoglaló beszélgetés (5. témakör)

(A *-gal jelölt kérdések csak késôbb kerülnek tárgyalásra, a megjelölt helyen csak a fogalmat kell elôkészíteni)

39.* Kik az angyalok?
Az angyalok szellemi teremtmények, akik szüntelen dicsôítik Istent, és az üdvösség tervét szolgálják.
41. Milyen angyalokat teremtett Isten?
Isten csak jó angyalokat teremtett.
42.* Jók maradtak-e mind az angyalok?
Az angyalok nem maradtak mind jók. Egyesek vétkeztek, ôk lettek a gonosz lelkek.
43. Milyenek irántunk az angyalok?
Az angyalok szeretnek minket, imádkoznak értünk, és az üdvösség útján segítenek minket.
44. Hogyan nevezzük azokat az angyalokat, akik minket oltalmaznak?
Azokat az angyalokat, akik minket oltalmaznak ôrangyaloknak nevezzük.
63. Hol nevelkedett Jézus?
Jézus Názáretben nevelkedett.
64. Mikor kezdett tanítani Jézus?
Jézus körülbelül 30 éves korában kezdett tanítani.
174. Mi jellemzi templomainkban, hogy az Úr Jézus az Eukarisztiában jelen van?
Templomainkban az örökmécses jelzi, hogy az Úr Jézus az Eukarisztiában jelen van.
175. Hogyan köszöntjük az Úr Jézust az Oltáriszentségben?
Az Úr Jézust az Oltáriszentségben térdhajtással köszöntjük.
176. Hogyan köszöntik a görög és örmény rítusú katolikusok az Eukarisztiát?
A görög és örmény rítusú katolikusok mély meghajlással (metánia) köszöntik az Eukarisztiát.


Jézus értünk szenvedett

Ha valaki utánam akar jönni, vegye fel keresztjét és kövessen.

39. A nagyböjt, húsvéti felkészülés ideje

Amikor Heródes meghalt, megjelent az Úr angyala Egyiptomban Józsefnek álmában. Így szólt hozzá:

-- Kelj fel, fogd a gyermeket és anyját és menj Izrael földjére, mert meghaltak, akik a gyermek életére törtek. Erre felkelt, fogta a gyermeket és anyját, és Izrael földjére ment. Galilea vidékére költözött, Názáret városában telepedett le. (Mt 2,19-23)

A szentcsalád az angyal szavára visszatért Názáretbe, mert nem veszélyeztette már senki a kis Jézus életét. Itt, Názáretben készült csendben Jézus, hogy teljesítse a feladatot, amit a Mennyei Atya rábízott.

Hamvazószerda és virágvasárnap jelképe

A nagyböjtben, Jézussal együtt mi is készülünk, jócselekedetekkel, tiszta lélekkel. Elmegyünk a templomba, ahol bûnbánatunk jeleként hamut hintenek a fejünkre.

Hamvazószerdán te is menj el hamvazkodni!

40. Tartsatok bûnbánatot

Amikor Jánost elfogták, Jézus Galileába ment és ott hirdette az Isten evangéliumát. Azt mondta:

-- Beteljesedett az idô, és már közel van az Isten országa. Tartsatok bûnbánatot, és higgyetek az evangéliumban. (Mk 1,14-15)

Jézus felszólította az embereket, hogy bánják meg bûneiket. Hallgassák meg, amit ô mond és éljenek aszerint.

Mi is minden pénteken bûnbánati napot tartunk.

Jézusra gondolunk, aki nagypénteken halt meg értünk a kereszten. Valamirôl lemondunk, jót cselekszünk, amivel megmutatjuk, hogy szeretni akarjuk Ôt.

Te mirôl tudsz lemondani Jézusért?

41. Jézus megjövendöli szenvedését

Jézus elôre jelezte tanítványainak, hogy Jeruzsálembe kell mennie, és sokat kell szenvednie a fôpapoktól és az írástudóktól. Meg fogják ölni, de harmadnapra feltámad.

Péter ekkor azt mondta:

-- Isten mentsem meg, Uram! Ez nem történhet veled! Jézus azonban így válaszolt:

-- Távozz tôlem, sátán! Te nem az Isten dolgaival törôdsz, hanem az emberekével. (Mt 16,21-23)

Jézus tudta, hogy ellenségei mit terveznek ellene.

Elmenekülhetett volna, de nem tette. Önként vállalta a szenvedést és a kereszthalált.

Jézus érted is szenvedett.

Hogyan jövendölte meg Jézus szenvedését?

42. Aki utánam akar jönni, vegye fel keresztjét

Jézus egyszer azt mondta tanítványainak:

-- Ha valaki követni akar engem, vegye fel keresztjét és kövessen.

Mert aki életét meg akarja menteni, elveszti azt. Aki elveszti életét miattam, megtalálja azt. Mi haszna van az embernek abból, ha az egész világot megszerzi, de lelkét kár éri. Mit adhat az ember cserébe lelkéért. (Mt 16,24-27)

Jézus a közelgô szenvedésérôl beszélt a tanítványainak.

Arra intette ôket, hogy miként kövessék ôt.

Jézus figyelmeztet mindnyájunkat, hogy aki ôt követi, hozzá akar tartozni, a barátja akar lenni, sok mindenrôl le kell mondania, azaz annak uralkodnia kell tudni önmagán.

Mit kell tennie Jézus követôjének?

43. A vakon született meggyógyítása

Egyszer útközben Jézus látott egy vakon született embert. Tanítványai megkérdezték tôle:

-- Mester ki vétkezett, ô vagy a szülei, hogy vakon született? Jézus azt válaszolta:

-- Sem ô, sem a szülei. A fiú szeme beteg ugyan, de semmi köze a bûnhöz. Én azonban meggyógyítom.

Jézus sarat csinált, bekente vele a vak szemét, és elküldte megmosakodni a közeli tóhoz. Mire visszatért már mindent látott.

Erre Jézus ellenségei, a farizeusok megkérdezték:

-- Hogyan gyógyultál meg? Ki tette ezt veled? Hiába bizonygatta, hogy Jézus segítségével történt mindez, senki sem hitt neki, sôt elzavarták. Amikor Jézus ezt megtudta, magához hívta. (Jn 9,1-41)

A meggyógyult fiú bátran beszélt Jézus mellett.

Ellenségei belekötöttek szavaiba, nem hitték el, amit mondott. Ô azonban tudta: Jézus a jótevôje.

Ma is vannak, akik nem hallgatják meg Jézus barátait. Nem hisznek nekik, kinevetik ôket.

Te soha ne tartozz közéjük, mindig bátran vállald, hogy Jézus barátja vagy!

Hogyan viselkedett a fiú Jézus ellenségei elôtt?

44. Ti vagytok a világ világossága

Ti vagytok a föld sója. Ha só ízét veszti nem való egyébre, mint hogy kidobják, s az emberek eltapossák.

Ti vagytok a világ világossága. A hegyen épült várost nem lehet elrejteni. S ha világot gyújtanak nem rejtik véka alá, hanem a tartóra teszik, hogy mindenkinek világítson a házban. Ugyanígy a ti világosságotok is világítson az embereknek, hogy jótetteiteket látva dicsôítsétek Mennyei Atyátokat. (Mt 5,13-16)

Jézus arra tanította az apostolokat, hogy viselkedésükkel, szeretetükkel példát mutassanak az emberek elôtt.

Nekünk is úgy kell szeretnünk egymást, hogy akik, ismernek minket, Jézus szeretetét ismerjék fel bennünk.

Mire tanít Jézus bennünket?

45. Hiszek Jézus Krisztusban

Jézus Jerikó közelébe ért. Az út szélén egy vak koldus ült és kéregetett. Hallotta, hogy tömeg halad el mellette, megkérdezte hát mi történik. Megmondták neki, hogy a Názáreti Jézus megy a városba. Erre elkezdett kiabálni:

-- Jézus, Dávid Fia, könyörülj rajtam! Akik elôl mentek rászóltak, hogy hallgasson. De ô annál hangosabban kiáltozott:

-- Dávid Fia, könyörülj rajtam! Jézus megállt és magához hívta a vakot. Amikor odaért, Jézus megkérdezte tôle:

-- Mit akarsz? Mit tegyek? A vak ezt felelte:

-- Uram, látni szeretnék! Jézus így szólt:

-- Láss! A hited meggyógyított téged. Azon nyomban visszanyerte látását. Ment Jézussal és dicsérte Istent. (Lk 18,35-43)

Nemcsak a szemével lát az ember, hanem az eszével és a szívével is. A jerikói vak a szívével látta meg, hogy Jézus az Isten Fia.

Szemünkkel látjuk az embereket és mindazt, ami a világban található. Eszünkkel látjuk be, mi igaz és mi hamis. A szívünkkel látjuk meg a jót, azt, hogy valaki szeret minket.

Mit láthatunk a szemünkkel, és mit a szívünkkel?

,,...jól csak a szívével lát az ember, ami igazán lényeges, az a szemnek láthatatlan.''
(Antoine de Saint-Exupéry: A kis herceg)

46. Virágvasárnap: Bevonulás Jeruzsálembe: Jézus a Messiás király

Híre ment, hogy Jézus Jeruzsálembe érkezik. Jézus talált ott egy szamarat, és felült rá. A fiatalok pálmaágat szedtek, kivonultak eléje és így köszöntötték:

-- Hozsanna! Áldott, aki az Úr nevében jön, Izrael királya!

A csodák láttán sokan hitték, hogy ô a várt Megváltó. Ezért vonult eléje a nép. Jézus ellenségei, a farizeusok azonban egymás szemére vetették:

-- Lám, nem mentetek semmire. Nézzétek, az egész világ ôt követi. (Jn 12,12-19)

Jézust úgy fogadták az emberek, mint egy királyt. Örömükben leterítették a ruhájukat, pálmaágakkal integettek és hangosan kiáltoztak.

Áldott, aki az Úr nevében jön!

Mi virágvasárnapnak mondjuk a bevonulás emléknapját. Pálma helyett, barkaágat tartva vonulunk ezen a napon a templomba. A szentmisén a mi templomunkba vonul Jézus, az átváltoztatott kenyér és bor alakjában úrfelmutatáskor.

Minek nevezzük azt a napot, amikor Jézus bevonult Jeruzsálembe?
Vegyél részt te is a körmeneten!

47. Nagypéntek: Jézus értünk szenvedett és meghalt a kereszten

Amikor Jézust keresztre feszítették sötétség támadt az egész földön. A nap elsötétedett, a templom függönye középen kettéhasadt. Jézus ekkor hangosan felkiáltott:

-- Atyám, kezedbe ajánlom lelkemet! Majd lehajtotta a fejét és meghalt. Amikor a százados ezt látta, így szólt:

-- Ez az ember valóban Isten Fia volt! (Lk 23,44-47)

A római százados látta Jézus szenvedését, és megbánta bûneit. Felismerte Jézusban az Isten Fiát.

Jézus annyira szeretett minket, hogy feláldozta magát értünk.

Jóvátette bûneinket és megszerezte a Mennyei Atya bocsánatát.

Mi történt, amikor Jézust keresztre feszítették?
Nagypénteken látogasd meg a szentsírt!

	Énekeljünk!	Édes Jézus, neked élek. Édes Jézus, neked halok. Életemben, halálomban, Édes Jézus, tied vagyok.

48. Húsvét: Jézus feltámadása

Az ünnep elmúltával néhány asszony illatszereket vásárolt, és elment Jézus sírjához. Be akarták balzsamozni a testét. A kô el volt hengerítve a sírtól. Bementek, de Jézus testét nem találták. Ekkor két férfi jelent meg mellettük ragyogó ruhában. S így szóltak hozzájuk:

-- Miért keresitek az élôt a halottak között? Nincs itt, feltámadt.

Erre visszaemlékeztek Jézus szavaira. A sírtól visszatérve elmondták az apostoloknak mit láttak, de azok nem hittek nekik. Péter mégis elfutott a sírhoz. Benézett, de csak a lepleket látta. Hazament és igen csodálkozott a történteken. (Lk 24,1-12)

Jézus él, harmadnapon feltámadt.

Minden ember találkozhat és beszélgethet vele.

Ô mindenkin segíteni akar.

Jézus feltámadását húsvétkor ünnepeljük. Ilyenkor ünnepet, gyôzelmet, örömet hirdetnek a harangok. A templomban díszes, nagy gyertyát állítanak az oltár mellé. Jézus a mi világosságunk. A gyertyán van egy kereszt, mivel Jézus meghalt értünk, és egy évszám, hiszen most is örökké él.

Hogyan ünnepeljük Jézus feltámadását?
A templomban nézd meg a feltámadt Jézus szobrát és a húsvéti gyertyát!

	Énekeljünk!	Föltámadt Krisztus e napon, alleluja hála legyen az Istennek! (SZVU 87. ének)

49. Az emmauszi tanítványok

Húsvétvasárnap délután két tanítvány egy Emmausz nevû helységbe indult. Éppen Jézus haláláról beszélgettek, amikor maga Jézus csatlakozott hozzájuk, de ôk nem ismerték fel. Beszélgetni kezdtek. A tanítványok szomorúan panaszolták, hogy csalódtak Jézusban. Jézus szelíden válaszolt nekik. Megmagyarázta, hogy mindennek így kellett történnie. Közben odaértek a faluhoz, ahová tartottak. Jézus úgy tett, mintha tovább akarna menni. De a tanítványok kérték:

-- Maradj velünk, mert már esteledik!

Erre betért velük. Mikor az asztalhoz ültek, Jézus kenyeret vett a kezébe, megáldotta, megtörte és odanyújtotta nekik. Erre megnyílt a szemük, és felismerték ôt. De ô eltûnt elôlük. A tanítványok azonnal útra keltek, és beszámoltak társaiknak a történtekrôl. (Lk 24,13-35)

Jézus csatlakozott a tanítványokhoz, elbeszélgetett velük, de ôk csak a kenyértörésbôl ismerték fel.

Jézus hozzánk is eljön. Mi is felismerhetjük ôt a szentmisében. Az oltáron ô jelenik meg köztünk az átváltoztatott kenyérben és borban.

Mirôl ismerték fel a tanítványok Jézust?

Összefoglaló beszélgetés (6. témakör)

(A *-gal jelölt kérdések csak késôbb kerülnek tárgyalásra, a megjelölt helyen csak a fogalmat kell elôkészíteni)

71. Milyen fájdalmakat vállalt értünk Jézus élete utolsó napjaiban?
1. Az Olajfák hegyén vérrel verítékezett; 2. megostorozták; 3. tövissel megkoronázták; 4. a keresztet hordozta; 5. keresztre feszítve meghalt a Golgotán.
72.* Miért szenvedett és halt meg Jézus?
Jézus azért szenvedett és halt meg, hogy megszabadítson bennünket a bûntôl és a kárhozattól, és megajándékozzon az üdvösséggel.
74.* Kénytelen volt-e Jézus szenvedni?
Jézus nem volt kénytelen szenvedni, önként áldozta fel magát minden ember bûnéért.
75. Mikor ünnepeljük Jézus kereszthalálát?
Jézus kereszthalálát nagypénteken ünnepeljük.
77. Mit tett Jézus halála után harmadnapon?
Jézus halála után harmadnapon, húsvét vasárnapján feltámadt.


Isten népe

Mondd, te kihez tartozol?

50. Legeltesd bárányaimat

Jézus már harmadszor jelent meg az apostoloknak a halálából való feltámadása után. Megkérdezte Pétertôl:

-- Jobban szeretsz engem, mint ezek?

-- Igen, Uram

-- felelte

-- tudod, hogy szeretlek. Erre így szólt hozzá:

-- Legeltesd bárányaimat! Aztán másodszor is megkérdezte tôle:

-- Péter, szeretsz-e engem?

-- Igen, Uram -- válaszolta -- tudod, hogy szeretlek. Erre azt mondta neki:

-- Legeltesd juhaimat! Majd harmadszor is megkérdezte:

-- Szeretsz engem? Péter így válaszolt:

-- Uram, te mindent tudsz, azt is tudod, hogy szeretlek. Jézus ismét azt mondta:

-- Legeltesd juhaimat! (Jn 21,15-17)

II. János Pál pápát köszöntik a fiatalok Rómában.

Jézus megparancsolta Péternek, hogy vigyázzon Isten gyermekeire, az Egyházra. Jézus annyira szeret minket, hogy látható vezetôktôl, lelkipásztorokról is gondoskodott, akik szeretnek, vezetnek bennünket.

Az Egyház legfôbb látható fôpásztorát pápának nevezzük. Rómában lakik, onnét vigyáz Jézus nagy nyájára. A pápa nem tud mindenütt ott lenni. Ezért szükséges, hogy lelkipásztoraink is legyenek. Ôk azt teszik, amit Jézus tett, míg itt élt a földön: a Mennyei Atya szeretetére tanítják az embereket.

Figyeld meg a papok munkáját!

51. Jézus visszatért az Atyához

Jézus az apostolok szeme láttára felszállt az égbe.

Jézus a feltámadása után negyven napon át megjelent barátainak. Ilyenkor a Mennyei Atyáról, az ô országáról beszélt nekik. Egyszer, amikor együtt evett velük, megparancsolta nekik, hogy ne hagyják el Jeruzsálemet, amíg a Szentlélek el nem jön.

-- Amikor leszáll rátok a Szentlélek, erô tölt el benneteket és tanúim lesztek Jeruzsálemben és a föld végsô határáig. Azután, hogy ezeket elmondta, a szemük láttára fölemelkedett, majd egy felhô eltakarta ôt tekintetük elôl. (ApCsel 1,3-11)

Jézus visszatért a Mennyei Atyához, hogy a mennyországban helyet készítsen nekünk. De

azt is megígérte, hogy egyszer újra eljön.

Jézus megígérte, hogy a világ végén visszatér.

Amikor Jézus ismét visszatér, mindenki látni fogja ôt. Isten gyermekei örülnek ennek a napnak, mert akkor Jézus magával viszi ôket a Mennyei Atyához, és örökre boldogok lesznek.

Kihez tért vissza Jézus?
Mit ígért barátainak?

	Énekeljünk!	Krisztus a mennybe fölmene, Alleluja! Egeknek élô Istene, Alleluja! Nekünk is utat így csinál, Alleluja! Amint a nyíló égbe száll, Alleluja!

52. Jézus édesanyjával együtt imádkozó apostolok

Jézus feltámadása után többször megjelent tanítványainak és beszélt nekik Isten országáról.

Egyik alkalommal megparancsolta nekik, hogy ne hagyják el Jeruzsálemet, amíg a Szentlélek el nem jön.

-- Amikor leszáll rátok a Szentlélek erô tölt el benneteket, és tanúim lesztek Jeruzsálemben, Júdeában, egészen a föld végsô határáig.

Azután, hogy ezeket mondta fölemelkedett és egy felhô eltakarta ôt tekintetük elôl. Amint merôn nézték, hogyan emelkedik Jézus az égbe, egyszerre két férfi termett mellettük fehér ruhába öltözve, és megszólította ôket:

-- Galileai férfiak! Mit álltok itt égre emelt tekintettel? Ez a Jézus, aki közületek az égbe emelkedett, úgy jön el ismét, amint szemetek láttára a mennybe ment.

Erre az apostolok visszatértek Jeruzsálembe. Mindannyian egy szívvel és egy lélekkel imádkoztak az asszonyokkal, Máriával, Jézus anyjával és rokonaival együtt. (ApCsel 1,1-14)

Az apostolok úgy tettek, amint Jézus megmondta nekik. Imádkoztak és várták, hogy eljöjjön a Szentlélek.

Szûz Mária együtt imádkozott a tanítványokkal. Ott volt velük. Jelenléte erôt adott számukra.

Mária nekünk is segít az imádságban. Figyel ránk.

Hogyan várakoztak az apostolok?
Ki volt ott velük?

53. A Szentlélek pünkösdi eljövetele

Amikor elérkezett pünkösd napja, ugyanazon a helyen mindnyájan együtt voltak. Egyszerre olyan zúgás támadt az égbôl, mintha heves szélvész közeledett volna, és egészen betöltötte a házat, ahol összegyûltek. Majd lángnyelvek lobbantak, és szétoszolva leereszkedtek mindegyikükre. Mindannyiukat eltöltötte a Szentlélek, és különbözô nyelveken kezdtek beszélni.

Lángnyelvek ereszkedtek rájuk, és eltöltötte ôket a Szentlélek.

Sokan tartózkodtak ekkor Jeruzsálemben. Nagy volt a megdöbbenés, mert mindenki a saját nyelvén hallotta, amit beszéltek. Hirdették Isten nagy tetteit. (ApCsel 2,1-11)

Az apostolok igen boldogok voltak, mert Jézus teljesítette ígéretét. Nincsenek többé egyedül, velük van a Szentlélek. Egyszerre mindent megértettek Jézus tanításából, mert a Szentlélek okosakká, bölcsekké és barátokká tette ôket. Mindnyájan megértették, hogy nagy dolog történt velük.

A Szentlélek velünk is azt teszi, amit az apostolokkal tett.

-- Megvilágítja értelmünket, hogy megértsük Jézus tanítását.

-- A Szentlélek adja a jó gondolatokat, a jó elhatározásokat.

-- Megerôsíti akaratunkat, hogy a jót meg is tegyük.

Ha valami nagyon nehéz, tôle kérünk erôt.

Milyenek lettek az apostolok a Szentlélek eljövetele után?
Készíts lángnyelveket papírból!

54. Jézus feltámadásának tanúi

Szent Pál apostol így írt Jézus feltámadásáról: ,,Krisztus meghalt bûneinkért, de harmadnap feltámadt. Megjelent Péternek és a tizenkét apostolnak. Késôbb pedig sok-sok testvérnek. Majd nekem, méltatlannak is, aki utolsó vagyok az apostolok között. Isten kegyelme, azonban mindig velem van. Együtt hirdetjük nektek, hogy Krisztus feltámadt.'' (1Kor 15,1-11)

Szent Pál apostol találkozott a feltámadt Jézussal, és a találkozás után megváltozott az élete. Ô és a többi apostol elmondták mindenkinek, hogy Jézus él.

Megfenyegették az apostolokat, de nem ijedtek meg. Azt mondták: ,,Mi nem hallgathatunk arról, amit láttunk és hallottunk'' (ApCsel 4,20)

Nekünk is hirdetik húsvét ünnepével, a vasárnapokkal és minden szentmisével, hogy Jézus Krisztus él.

Beszéljétek meg, kik látták a feltámadt Jézust!

55. A Szentháromság ünnepe

Még Jézus mennybemenetele elôtt a tizenegy tanítvány elment Galileába, arra a hegyre, ahová Jézus rendelte ôket. Jézus odalépett hozzájuk, és így szólt:

-- Én kaptam minden hatalmat égen és földön. Menjetek tehát, tegyétek tanítványommá mind a népeket. Kereszteljétek meg ôket az Atya, a Fiú és a Szentlélek nevében, és tanítsátok meg ôket mindannak a megtartására, amit parancsoltam nektek. (Mt 28,16-20)

Jézus megparancsolta apostolainak, hogy kereszteljék meg az embereket, és az egész világon hirdessék tanítását.

A Mennyei Atyához csak az juthat el, aki teljesíti Jézus parancsait. Az apostolok engedelmeskedtek Jézusnak. Mindenfelé hirdették tanítását, amely így hozzánk is eljutott.

Mivel bízta meg Jézus apostolait?

56. Az elsô keresztények

Az Úr naponta vezetett a keresztényekhez olyanokat, akik meg akarták ismerni Jézust.

Az elsô keresztények állhatatosan kitartottak az apostolok tanításában és közösségében, a kenyértörésben és az imádságban. A hívek mind összetartottak, és közös volt mindenük. Egy szívvel-lélekkel mindennap összegyûltek a templomban. Dicsôítették az Istent, és az egész nép szerette ôket. Az Úr pedig naponként vezetett hozzájuk olyanokat, akik meg akarták ismerni Jézust. (ApCsel 2,42-47)

Jézus az örömhírét az apostolokra bízta.

Az emberek hallgattak az apostolokra. Jézus barátaivá és Isten gyermekeivé lettek.

Ezt az örömhírt ismerjük meg az Evangéliumból. Ezt halljuk minden szentmisén, errôl tanulunk hittanórákon. Akik hiszünk Jézus Krisztusban, összetartozunk. Testvérként szeretjük és segítjük egymást.

Vegyél részt az Úrnapi körmeneten! Mutasd meg, hogy te is Jézushoz tartozol!

57. Szent István vértanú

A fôtanács tagjai haragosan hallgatták Istvánt, aki a Szentlélektôl eltelve fölnézett az égre és látta Istent, s Jézust az Isten jobbján állva. Felkiáltott:

-- Látom, hogy nyitva az ég, és az Emberfia ott áll Isten jobbján.

Erre azok ordítozni kezdtek, befogták fülüket és rárontottak. Kivitték a városból és megkövezték. Ruháikat pedig egy Saul nevû ifjú lábához tették le. Míg kövezték Istvánt, az így imádkozott:

-- Uram Jézus, vedd magadhoz lelkemet! Majd térdre esett és hangosan felkiáltott:

-- Uram, ne ródd fel nekik ezt a bûnt!

Amint ezt kimondta elaludt az Úrban. Azon a napon nagy üldözés kezdôdött. Sokan elmenekültek az ország más részeibe. István vértanút pedig eltemették és nagyon megsiratták. (ApCsel 7,54; 8,3)

István vértanúra haragudtak a fôtanács tagjai, mert Jézusról beszélt. Ô azonban nem ijedt meg, Jézusért még a halált is vállalta.

Nagyon sokan áldozták fel már Jézusért az életüket.

Tôlünk ezt nem kéri Jézus, csak azt, hogy szeressük Ôt és teljesítsük a Mennyei Atya akaratát.

Miért haragudtak meg a fôtanács tagjai Istvánra?

58. A keresztségben lettünk Isten népének tagjai

Fülöp apostolhoz egyszer így szólt az Úr angyala:

-- Menj el arra az útra, amelyet mondok neked. Amikor odaért látta, hogy egy udvari tiszt közeledik feléje, aki éppen Izajás próféta szavait olvasta, de nem értette. Fülöp ezért odaült melléje, és elmagyarázta neki, hogy az Írás, amelyet olvas Jézusról szól. Amint továbbhaladtak az úton, egy tóhoz értek. Az udvari tiszt megszólalt:

-- Nézd itt a víz, keresztelj meg engem! (ApCsel 8,26-38)

Az udvari tiszt miután megismerte Jézust, a barátja, követôje akart lenni. Ezért kérte Fülöp apostolt, hogy keresztelje meg.

Amikor megkereszteltek bennünket Isten gyermekei lettünk, és Isten népének, az Egyháznak tagjai.

Beírták nevünket egy nagy könyvbe, ahol Isten gyermekeinek a nevét ôrzik.

Mit kért Fülöp apostoltól az udvari tiszt?
Játsszátok el, ahogyan Fülöp apostol megkereszteli az udvari tisztet!

59. Az Egyház növekedése

Heródes király elfogatta Pétert, börtönbe záratta és rábízta négy katonára, hogy ôrizzék. Míg Péter börtönben volt az egyház állandóan imádkozott érte Istenhez.

Az egyik éjszaka Péter két katona között aludt megbilincselve. Egyszerre megjelent az Úr angyala, és felébresztette:

-- Kelj fel gyorsan... Vedd magadra köpenyedet és kövess!

Péter sietve követte. Észrevétlenül kiértek az utcára, ahol az angyal eltûnt. Akkor elment abba a házba, ahol sokan voltak együtt és imádkoztak. Mikor kaput nyitottak a számára, ô csendben elbeszélte, hogyan vezette ki a börtönbôl az Úr. Majd útra kelt és más vidékre ment. Heródes hiába kerestette, nem találta meg. (ApCsel 12,1-19)

Az Úr elküldte Szent Péterhez angyalát, hogy oldja meg bilincseit, és vezesse ki a börtönbôl.

Egy házban imádkozott a keresztények közössége Szent Péterért.

Az apostolok óta az Egyház világszerte elterjedt. A világon igen sok templom van, ahol együtt imádkozunk a Jóistenhez és egymásért az ô népéért.

Kik imádkoztak Szent Péterért?
Kinek a segítségével szabadult ki Szent Péter?

60. Így élünk mi, keresztények

Saul és Barnabás elmentek Antióchiába. Egy egész évig ott maradtak az egyházban, és rengeteg embert tanítottak. Elôször Antióchiában nevezték el a tanítványokat krisztusiaknak, mai szóval keresztényeknek. (ApCsel 11,26)

Megismerkedtünk Jézussal. Arra törekszünk, hogy tanítása szerint éljünk, és szeressük Ôt.

Hiszünk Jézusban és tanítása szerint akarunk élni.

Segítjük egymást mindennapi kötelességeink teljesítésében, és társaink szeretetében.

Teljesíteni akarjuk a Mennyei Atya akaratát.

Beszélgessünk keresztény életünkrôl!
Tekintsünk vissza az év folyamán tanultakra!

61. Ünnepi hálaadás

A tanítványok az István miatt kitört üldözés elôl szétszéledtek, eljutottak Antióchiáig, és hirdették az evangéliumot.

Mindenkit megszólítottak: hirdették nekik Urunkat, Jézust. Velük volt az Úr segítsége: Sokan hívôk lettek és megtértek az Úrhoz. (ApCsel 11,19-21)

,,Aki megismeri és teljesíti parancsaimat, az szeret engem.'' (Jn 14,21) -- mondta Jézus.

Mi szeretni akarjuk Jézust.

A nyári szünetben nem kell iskolába járni, tanulni. Sokat lehet pihenni, játszani, kirándulni.

Jézus a szünidôben sem hagy el. Bármit teszel mindig veled van. Te se feledkezzél el Róla!

Hogyan lehetünk a nyári szünetben is hûségesek Jézushoz?

Összefoglaló beszélgetés (7. témakör)

(A *-gal jelölt kérdések csak késôbb kerülnek tárgyalásra, a megjelölt helyen csak a fogalmat kell elôkészíteni)

17. Milyen vallásúak vagyunk?
Mi katolikus keresztény vallásúak vagyunk.
300. Hogyan szól a fôparancs?
A fôparancs:
1. Szeresd Uradat, Istenedet teljes szívedbôl, teljes lelkedbôl, teljes elmédbôl és minden erôdbôl.
2. Szeresd felebarátodat, mint önmagadat.
301.* Mikor szeretjük Istent mindennél jobban?
Akkor szeretjük Istent mindennél jobban, ha teljesítjük parancsait, és ôr senkinek és semminek a kedvéért nem bántjuk meg.
323.* Mikor szeretjük magunkat helyesen?
Akkor szeretjük magunkat helyesen, ha mindent megteszünk üdvösségünkért.


Imádságok

Katolikus keresztény köszöntés

Dicsértessék a Jézus Krisztus! Mindörökké. Amen.

Keresztvetés

Az Atya, a Fiú és a Szentlélek nevében. Amen.

A Szentháromság dicsôítése

Dicsôség az Atyának, a Fiúnak és a Szentléleknek,

miképpen kezdetben, most és mindörökké. Amen.

Az Úr imája (Miatyánk)

Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket ad meg nekünk ma, és bocsásd meg vétkeinket, miképpen mi is megbocsátunk az ellenünk vétkezôknek, és ne vígy minket kísértésbe, de szabadíts meg a gonosztól. (Mert tiéd az ország, a hatalom és a dicsôség mindörökké.) Amen.

Az angyali üdvözlet (Üdvözlégy)

Üdvözlégy Mária! Kegyelemmel teljes, az Úr van teveled, áldott vagy te az asszonyok között, és áldott a te méhednek gyümölcse, Jézus. Asszonyunk, Szûz Mária, Istennek szent anyja! Imádkozzál érettünk, bûnösökért, most és halálunk óráján. Amen.

Ima a szülôkért

Adtál nekem, jó Istenem,

szeretô szülôket.

Jóságukért oltalmazzad,

s álld meg, kérlek ôket.

Étkezés elôtt

Jöjj el Jézus légy vendégünk,

áldd meg, amit adtál nékünk.

Adjad, Uram, hogy jólessék,

Jézus neve dicsértessék!

Étkezés után

Aki ételt, italt adott,

Annak neve legyen áldott.

Nekünk adtál, hála Isten!

Annak is adj, kinek nincsen.

Reggeli imádság

Szívem elsô gondolatja

Hozzád száll fel Istenem,

Te ôriztél meg az éjjel,

Maradj ma is énvelem!

Téged áldlak és imádlak,

Mint szeretô gyermeked,

Szívem csakis azt akarja,

 Ami kedves teneked.

Édes Jézus, add kegyelmed,

Ôrizz engem szüntelen,

Hogy egész nap neked éljek

Tiszta szívvel, bûntelen.

Szûz Mária, Jézus Anyja,

Te mindnyájunknak anyja vagy,

Oltalmazz meg minden bajtól,

Kísértésben el ne hagyj! Amen.[*]

Más reggeli imádság

Szívbôl kérlek Istenem,

Ma egész nap légy velem.

Segíts meg, hogy jó legyek,

Mindenkivel jót tegyek.

Ha rám nézel e napon

Öröm legyen arcodon.

Amen.

Esti imádság

Ó édes Istenem,

Hálát ad most lelkem,

Hogy egész napon át

Úgy szerettél engem.

Bánom sok vétkemet,

Szent Fiadnak vére

Mossa meg kegyesen

Szívemet fehérre!

Virrasszon felettem

Gondviselô szemed,

Kérlek, óvd ez éjjel

Testemet, lelkemet.

Szûzanyám, s ôrangyal

Legyetek énvelem,

Ha ti rám vigyáztok,

Nyugodt lesz éjjelem. Amen.

Más esti imádság

Kezed közé leteszem

Elmúlt napom, Istenem.

Minden munkám, örömöm,

Ami jó volt, köszönöm.

Ígérem, még jobb leszek

Ôrizd Uram, gyermeked. Amen.

___________________________

* Ezt a reggeli imát az Atya és a Fiú köszöntése után többen a Szentlelket segítségül hívó szöveggel is kiegészítik.

Vigasztalónk, jöjj Szentlélek,

Vezérelj, hogy jó legyek,

Építsem a közösséget,

Terjesszem a hitünket.


Ezt a reggeli imát az Atya és a Fiú köszöntése után többen a Szentlelket segítségül hívó szöveggel is kiegészítik.

Vigasztalónk, jöjj Szentlélek,

Vezérelj, hogy jó legyek,

Építsem a közösséget,

Terjesszem a hitünket.


Képek jegyzéke

Old.	Kép
7.	Isten gyermekei vagyunk
8.	Jézus így szól hozzád: ,,szeretlek!''
12.	A csendben figyelhetünk legjobban Jézusra
16.	Akiket Isten Lelke vezérel, azok Isten fiai
18.	A gonosz szolga
20.	Irgalmas szamaritánus
23.	Jézus feltámasztja Jairus leányát
25.	A királyi lakoma
28.	Jézus Pilátus elôtt
30.	Üdvözlégy Mária! Isten kiválasztott téged.
32.	Adventi koszorú
34.	A betlehemi pásztorok
36.	A napkeleti bölcsek
39.	A családban is tegyetek meg mindent, amit csak Jézus mond.
40.	Jézus tanított a zsinagógában
41.	Jézus apostolaival az utolsó vacsorán
42.	Jézus kizavarta az árusokat a templomból
43.	Ne félj! Ezentúl emberhalász leszel!
44.	Jézus kiválasztot tizenkettôt
49.	Ha valaki utánam akar jönni, vegye fel keresztjét és kövessen.
50.	Hamvazószerda és virágvasárnap jelképe
52.	A vakon született meggyógyítása
55.	Áldott, aki az Úr nevében jön!
56.	Jézus annyira szeretett minket, hogy feláldozta magát értünk
57.	Húsvét: Jézus feltámadása
58.	A húsvéti gyertya
60.	Mondd, te kihez tartozol?
61.	II. János Pál pápát köszöntik a fiatalok Rómában
62.	Jézus az apostolok szeme láttára felszállt az égbe
63.	Jézus megígérte, hogy a világ végén visszatér
65.	Lángnyelvek ereszkedtek rájuk, és eltöltötte ôket a Szentlélek
66.	Szentháromság
67.	Az Úr naponta vezetett a keresztényekhez olyanokat, akik meg akarták ismerni Jézust


Isten gyermekei vagyunk


Jézus így szól hozzád: ,,szeretlek!''


A csendben figyelhetünk legjobban Jézusra


Akiket Isten Lelke vezérel, azok Isten fiai


A gonosz szolga


Irgalmas szamaritánus


Jézus feltámasztja Jairus leányát


A királyi lakoma


Jézus Pilátus elôtt


Üdvözlégy Mária! Isten kiválasztott téged.


Adventi koszorú


A betlehemi pásztorok


A napkeleti bölcsek


A családban is tegyetek meg mindent, amit csak Jézus mond.


Jézus tanított a zsinagógában


Jézus apostolaival az utolsó vacsorán


Jézus kizavarta az árusokat a templomból


Ne félj! Ezentúl emberhalász leszel!


Jézus kiválasztot tizenkettôt


Ha valaki utánam akar jönni, vegye fel keresztjét és kövessen.


Hamvazószerda és virágvasárnap jelképe


A vakon született meggyógyítása


Áldott, aki az Úr nevében jön!


Jézus annyira szeretett minket, hogy feláldozta magát értünk


Húsvét: Jézus feltámadása


A húsvéti gyertya


Mondd, te kihez tartozol?


II. János Pál pápát köszöntik a fiatalok Rómában


Jézus az apostolok szeme láttára felszállt az égbe


Jézus megígérte, hogy a világ végén visszatér


Lángnyelvek ereszkedtek rájuk, és eltöltötte ôket a Szentlélek


Szentháromság


Az Úr naponta vezetett a keresztényekhez olyanokat, akik meg akarták ismerni Jézust


A Pázmány Péter Elektronikus Könyvtár bemutatása
A Pázmány Péter Elektronikus Könyvtár

	Isten hozta a Pázmány Péter Elektronikus Könyvtárban, a magyarnyelvû keresztény irodalom tárházában! A Könyvtár önkéntesek munkájával mindenki számára elektronikus formában terjeszti Isten Igéjét. A Könyvtár bemutatása


A Pázmány Péter Elektronikus Könyvtár bemutatása

Célkitûzés

Állomány

Irányítás, központ

A Könyvtár használata, a könyvek formája

A Könyvtárban található file-ok neve

A file-ok felhasználási módjai

Hogyan lehet a könyvekhez hozzájutni?

A Könyvtár használatának jogi kérdései

Hogyan lehet a Könyvtár gyarapodásához hozzájárulni?

Megkötések a szöveg formájára

Érdeklôdés/Javaslat

Minôség -- állandó javítás

A könyvtár mottója

Célkitûzés

A Pázmány Péter Elektronikus Könyvtár (PPEK) célja az, hogy mindenki számára hozzáférhetôvé tegye a teljes magyarnyelvû katolikus egyházi, lelki irodalmat elektronikus formában. A lelkipásztori munka támogatása mellett elôsegíti az egyházi kutatómunkát, könyvnyomtatást és az írott, magyar keresztény értékek bemutatását, megôrzését, terjesztését. A könyvállomány mindenki számára ingyenesen rendelkezésre áll az Internet hálózaton keresztül. Egyházi intézményeknek és személyeknek postán is elküldjük a kért anyagot.

Állomány

Minden szabadon másolható, szerzôi jogvédelem alá nem esô egyházi és vallási vonatkozású kiadvány része lehet a Könyvtárnak: a Szentírás (többféle fordításban), imakönyvek, énekeskönyvek, kódexek, pápai dokumentumok, katekizmusok, liturgikus könyvek, teológiai munkák, szentbeszéd-gyûjtemények, keresztutak, lelkigyakorlatok, himnuszok, imádságok, litániák, istenes versek és elbeszélések, szertartás-könyvek, lexikonok, stb.

Irányítás, központ

Központ:	St. Stephen's Magyar R.C. Church
	223 Third St., Passaic, NJ 07055, USA
	(Az Egyesült Államok New Jersey államában levô Szent István Magyar Római Katolikus egyházközség)
Levelezés:	Felsôvályi Ákos
	322 Sylvan Road
	Bloomfield, NJ, 07003, USA
	Tel: (201)338-4736
	Fax: (201)778-4263
	e-mail: felsoval@email.njin.net
A Könyvtár használata, a könyvek formája

Ebben az elektronikus könyvtárban nincs olvasóterem, hanem a szükséges könyveket ki kell venni (vagyis ,,letölteni''). Letöltés után mindenki a saját számítógépén olvashatja, ill. használhatja fel a szöveget. A hálózaton keresztül böngészni, ill. olvasni drága és lassú. A saját személyi számítógép használata a leggyorsabb és legolcsóbb, a könyv pedig az olvasó birtokában marad. Azoknak, akik nem rendelkeznek Internet-kapcsolattal, postán elküldjük a kért könyveket. Ebbôl a könyvtárból ügy kölcsönözhetünk, hogy nem kell (és nem is lehet) a kikölcsönzött könyveket visszaadni!

	A Könyvtár a kiadványokat kétféle alakban adja közre:
1.	formálatlan szövegként, ami a további feldolgozást (könyvnyomtatás, kutatómunka) teszi lehetôvé szakemberek számára és
2.	a Windows operációs rendszer Súgó (,,Help'') programjának keretében, ami a könnyû olvasást és felhasználást teszi lehetôvé mindenki számára (a szövegek -- külön begépelés nélkül -- egy gombnyomással egy szövegszerkesztô programba vihetôk át, ahol azután szabadon alakíthatók).
A Könyvtárban található file-ok neve

Minden kiadvány négyféle file formában található meg a Könyvtárban: text file (formálatlan változat), help file (,,Súgó'' formátum), sûrített text file és sûrített help file. Ezenkívül minden help file-hoz tartozik egy ikon file.

Minden file nevének (file name) a két utolsó karaktere a verziószám (01 az elsô változaté, 02 a másodiké, stb). A file nevének kiterjesztése (file extension) mutatja a file típusát:

	txt:	text file,
	zpt:	sûrített text file,
	hlp:	help file,
	zph:	sûrített help file és
	ico:	a Help file-hoz tartozó icon file.

Például a Vasárnapi Kalauz címû könyv elsô változatának (,,01'') négy formája: VASKAL01.TXT, VASKAL01.HLP, VASKAL01.ZPT, VASKAL01.ZPH; az ikon file pedig: VASKAL01.ICO.

A sûrítést a legelterjedtebb sûrítô programmal, a PKZIP/PKUNZIP 2.04 DOS változatával végezzük. A sûrítés nagymértékben csökkenti a file nagyságát, így a letöltés/továbbítás sokkal gyorsabb, olcsóbb. A file-t használat elôtt a PKUNZIP program segítségével kell visszaállítani eredeti formájába. (Például a  "PKUNZIP  VASKAL01.ZPH" utasítás visszaállítja az VASKAL01.HLP file-t.)

A file-ok felhasználási módjai

Mivel minden mûvet kétféle formában ad közre a Könyvtár, a következô kétféle felhasználási mód lehetséges.

1. A text file felhasználása

Ez a file formálatlanul tartalmazza az anyagot. A felhasználó betöltheti egy szövegszerkesztô programba, és ott saját ízlése, szükséglete szerint formálhatja. Például ha az anyagot ki akarjuk nyomtatni könyv alakban (feltéve, hogy az szabadon publikálható), akkor ebbôl a text file-ból könnyen  elô tudjuk állítani a nyomdakész változatot.

Vigyázat! A text file minden sora sorvég-karakterrel végzôdik, ezeket elôbb el kell távolítanunk, és csak utána szabad a formálást elkezdenünk.

A szövegben a kezdô idézôjelet két egymást követô vesszô, a felsô idôzôjelet két egymást követô aposztrófa és a gondolatjelet két egymást követô elválasztójel képezi (lásd a szöveg formájára vonatkozó megkötéseket késôbb).

Az egyes fejezeteket csupa egyenlôségjelbôl álló sorok választják el egymástól. A file eleje ezt az ismertetést tartalmazza a Könyvtárról.

Ezt a text file-t felhasználhatjuk szövegelemzésre is, amihez természetesen szükségünk van valamilyen elemzô programra.

2. A,,súgó'' file felhasználása

Ez a file formátum igen egyszerû olvasást, felhasználást tesz lehetôvé a Windows operációs rendszerben megszokott ,,súgó'' programok formájában. (Az ajánlott képernyô felbontás VGA.)

Az elektronikus könyv legnagyobb elônye az, hogy a szöveg elektronikus formában áll az olvasó rendelkezésére. A ,,Másol'' gombbal a teljes fejezet átvihetô a vágóasztalra [Notepad]) és onnan a szokásos módon: ,,Szerkesztés'' és ,,Másol'' [Edit és Paste] paranccsal bármilyen Windows szövegszerkesztôbe. Ugyanezt érjük el a Ctrl+Ins gombok együttes lenyomásával is. Ha nem akarjuk a teljes szöveget átvinni, akkor használjuk a ,,Szerkesztés'' [Edit] majd a ,,Másol'' [Copy] utasítást a program menüjérôl, minek következtében a fejezet teljes szövege megjelenik egy Másolás párbeszéd-panelban. A kijelölt szövegrészt a ,,Másol'' utasítás a vágóasztalra [Notepad] viszi, és onnan az elôbbiek szerint folytathatjuk a munkát.

A programból közvetlenül is nyomtathatunk fejezetenként a ,,File'' és ,,Nyomtat'' [Print] utasítással. A nyomtatott szöveg formája kissé eltérhet a képernyôn láthatótól. A nyomtatott szöveg betûtípusa ,,Arial'', betûmérete 10 pontos. Ha más formátumra, betûtípusra vagy -nagyságra van szükségünk, akkor vigyük elôbb a szöveget a szövegszerkesztô programunkba, ott állítsuk be a kívánt formátumot, és utána nyomtassunk.

	Ahhoz, hogy a ,,súgó'' file-t használni tudjuk, a következôket kell tennünk (a ,,Vasárnapi kalauz'' címû könyvvel mutatjuk be a lépéseket).
1.	A Pázmány Péter Elektronikus Könyvtárból töltsük le a VASKAL01.HLP és a VASKAL01.ICO file-okat a saját gépünk ,,C:\PAZMANY'' nevû alkönyvtárába. (A VASKAL01.HLP helyett letölthetjük a sokkal kisebb VASKAL01.ZPH file-t is, de akkor letöltés után ki kell bontanunk a "PKUNZIP VASKAL01" utasítással.)
2.	Készítsünk egy programindító ikont. A Programkezelôben kattintsunk elôször a ,,Pázmány Péter E-Könyvtár'' nevû programcsoportra. (Ha az még nincs felállítva, akkor hajtsuk végre a fejezet végén leírt ide vonatkozó utasításokat.) Ezután válasszuk a ,,File'', ,,Új'' és ,,Program'' utasításokat a menürôl. A párbeszed-panelban a következôket gépeljük be:
	Megnevezés:	Vasárnapi Kalauz
	Parancssor:	WINHELP C:\PAZMANY\VASKAL01.HLP
	Munkakönyvtár:	C:\PAZMANY
	Ezután kattintsunk az ,,Ikon'' nevû utasításra, és adjuk meg a C:\PAZMANY\VASKAL01.ICO file-t.

Ha ezután rákattintunk az így felállított ikonra, a program elindul, és olvashatjuk a könyvet.

A ,,Pázmány Péter E-Könyvtár'' nevû programcsoport felállítása:

A Programkezelô menüjérôl válasszuk a ,,File'', ,,Új'' és ,,Programcsoport'' utasítást. A párbeszéd-panelban a következôt gépeljük be:

	Megnevezés:	Pázmány Péter E-Könyvtár
Ezután zárjuk be a párbeszéd-panelt.

Hogyan lehet a könyvekhez hozzájutni?

A könyveket bárki elektronikus úton letöltheti a Könyvtárból (lásd a Könyvtár Internet címét) vagy postán megrendelheti (lásd a postai címet). Egyházi intézményeknek és személyeknek ingyen küldjük el a könyveket, mások a rendeléssel együtt 3 dollárt vagy annak megfelelô pénzösszeget küldjenek a lemez- és postaköltség megtérítésére.

A Könyvtár használatának jogi kérdései

Az általános elvek a következôk:

1.	A Könyvtár mindenkinek rendelkezésére áll személyes vagy tudományos használatra. Ha a Könyvtár anyagát publikációban használják fel, akkor kérjük az alábbi hivatkozás használatát:

,,A szöveg eredete a Pázmány Péter Elektronikus Könyvtár -- a magyarnyelvû keresztény irodalom tárháza.''

2.	Egyházi intézmények és személyek kereskedelmi célokra is ingyenesen használhatják a Könyvtár anyagát, csak azt kérjük, hogy a kiadványuk elején helyezzék el az elôbbi utalást. A Könyvtár fenntartja magának azt a jogot, hogy eldöntse: ki és mi minôsül egyházi személynek, ill. intézménynek. Kérjük, keresse meg ez ügyben a Könyvtárat.

3.	Ha a Könyvtár kiadványait nem egyházi intézmény vagy személy kereskedelmi célokra használja fel, akkor az elôbbi utalás feltüntetésén kívül még kérjük a haszon 20%-át a Könyvtár számára átengedni. A befolyt összeget teljes egészében a Könyvtár céljaira használjuk föl.

Elôfordulhat, hogy ezek az elvek bizonyos könyvekre nem vonatkoznak, mert a szerzôi jog nem a Könyvtáré. Az ilyen könyv része az állománynak, lehet olvasni, lelkipásztori munkára felhasználni, de kinyomtatása, -- bármilyan formában --, tilos. Az ilyen jellegû korlátozások minden könyvben külön szerepelnek. (Lásd a könyvek elektronikus változatáról szóló fejezetet!)

Hogyan lehet a Könyvtár gyarapodásához hozzájárulni?

Minden pénzügyi támogatást hálásan köszönünk, és a központi címre kérjük továbbítani. Az anyagi támogatásnál is fontosabb azonban az az önkéntes munka, amellyel állományunkat gyarapíthatjuk.

 Kérünk mindenkit, akinek a magyar katolikus egyház sorsa és az egyetemes magyar kultúra ügye fontos, hogy lehetôségeinek megfelelôen támogassa a Könyvtár munkáját. A munka egyszerû, bárki, -- aki már használt szövegszerkesztô programot --, részt vehet benne.

Hogyan lehet az állomány gyarapításában részt venni?

A munka egyszerûen egy-egy könyv szövegének számítógépbe való bevitelét jelenti. Elôször optikai beolvasással (szkennolással), automatikus úton, egy nyers szöveget készítünk, amit aztán az önkénteseknek ki kell javítaniuk. A munka lépései így a következôk:

1.	Ellenôrizzük, hogy a kiválasztott könyv szabadon másolható-e (nem esik-e szerzôi jogvédelem alá), vagy meg lehet-e kapni a Könyvtár számára a másolás jogát. Ez ügyben vegyük fel a kapcsolatot a Központtal.
2.	Ellenôrizzük, hogy a könyvet még nem kezdte-e el senki begépelni. Ez ügyben is vegyük fel a kapcsolatot a Központtal. A Könyvtár állandóan tájékoztat a begépelés alatt álló munkákról.
3.	A könyvet küldjük el a Központnak, ahol optikai beolvasással elkészítik a nyers szöveget.
4.	A Központ visszaküldi a nyers szöveget egy számítógépes lemezen a könyvvel együtt. A nyers szöveget tetszôleges szövegszerkesztô-formában lehet kérni. Ha az eredeti kiadvány nem alkalmas optikai beolvasásra (rossz minôség, régies betûtípusok stb. miatt), akkor az önkéntesnek kell a nyers szöveget is begépelnie.
5.	Végezzük el a nyers szöveg ellenôrzését és javítását. Ez a munka legidôigényesebb része, és ettôl függ a végleges szöveg helyessége! Kövessük a szöveg formájára vonatkozó megállapodásokat (lásd a következô részt).
6.	A kész szöveget küldjük vissza lemezen a Központnak.
7.	A Könyvtár ezután elkészíti a kívánt file-formákat és a könyvet behelyezi a Könyvtár állományába.
Megkötések a szöveg formájára

Mivel mindenki számára hozzáférhetô módon kell a szövegeket tárolnunk, egyszerûségre törekszünk. Általános szabály az, hogy semmilyen tipográfiai karaktert vagy kódot nem használunk, csak a billentyûzetrôl bevihetô karakterek szerepelhetnek a szövegben. A szöveg készítésekor kérjük a következô megállapodásokat betartani:

1.	Margó: 1 hüvelyk (2.54 cm) bal- és jobboldalt.
2.	Betûtípus: Arial, 10 pontos.
3.	Alsó idézôjel: két vesszô szóköz nélkül,
	felsô idézôjel: két aposztrófa szóköz nélkül,
	gondolatjel: két elválasztójel szóköz nélkül,
	idézôjel idézôjelen belül: aposztrófa (alsó és felsô idézôjelként egyaránt).
4.	Tabulátor karakter megengedett (a tabulátorokat fél hüvelyk, azaz 1.27 cm távolságra kell  egymástól beállítani).
5.	Semmilyan más formálási kód nem megengedett.
6.	Lábjegyzet helyett szögletes zárójelbe kerüljenek a hivatkozások száma (pl. [1]), és a hozzátartozó magyarázatok a file legvégén egymás után, mindegyik új sorban kezdve.
Érdeklôdés/Javaslat

A már meglevô állományról, a készülôfélben levô könyvekrôl, az önkéntes munka lehetôségeirôl és a Könyvtár legújabb híreirôl a következô címeken lehet tájékoztatót kapni:

1. levél:	St. Stephen's Magyar R.C. Church
	223 Third St., Passaic, NJ 07055-7894, USA

2. elektronikus posta (e-mail): felsoval@email.njin.net

3. elektronikus hálózat (World Wide Web): http://www.piar.hu/pazmany

Minôség -- állandó javítás

A Könyvtár állományának minôségét állandóan javítjuk, újabb és újabb változatokat bocsátunk közre (a file nevének utolsó két karaktere a változat számát jelenti). Kérjük ezért a Könyvtár minden tagját, olvasóját, hogy jelentsen minden felfedezett szöveghibát. A levélben (postai vagy elektronikus levélben egyaránt), közöljük az új, javított sort az ôt megelôzô és követô sorral együtt. Így a szövegkörnyezetben elhelyezve, könnyû lesz a hibát megtalálni és javítani. Miután a file új változata (új verziószámmal) felkerült a Könyvtárba, a régit töröljük.

Kérjük, a könyvekkel és a Könyvtár munkájával kapcsolatos észrevételeit, javaslatait, kritikáját közölje velünk! Segítségét hálásan köszönjük.

A könyvtár mottója egy szentírási idézet

Ha ugyanis az evangéliumot hirdetem, nincs mivel dicsekednem, hiszen ez a kötelességem. Jaj nekem, ha nem hirdetem az evangéliumot! Ha önszántamból teszem, jutalmam lesz, ha nem önszántamból, csak megbízott hivatalnok vagyok. (1Kor 16-17)